NRT TV | جیهان | 'بنەماڵەی شاهانەی سعودیە لە ئاساییکردنەوەی پەیوەندییەکانیان لەگەڵ ئیسرائیلدا دوو بەرەن'\n3568 جار خوێندراوەتەوە\nرۆژنامەی ۆڵ ستریت جۆڕناڵ بڵاویکردەوە، بنەماڵەی شاهانەی سعودیە لەبارەی ئاساییکردنەوەی پەیوەندییەکانی وڵاتەکەیان لەگەڵ ئیسرائیلدا دابەشبوون بەسەر دوو بەرەدا، بەجۆرێک، شای سعودیە رەتیدەکاتەوە و شازادەش هاوڕایە.\nئەمڕۆ شەممە، رۆژنامەی ۆڵ ستریت جۆرناڵی ئەمریکی بڵاویکردەوە، راگەیاندنی رێکەوتنی ئیمارات و ئیسرائیل شا سەلمانی پادشای سعودییەی توشی سەرسوڕمانکرد، لەکاتێکدا ئەمە بۆ محەمەدی کوڕی شازادەی وڵات شتێکی ئاسایی بووە، بەڵکو ترسی هەیە لەوەی باوکی رێگربێت لە ئاساییکردنەوەی پەیوەندییەکانی نێوان سعودیە و ئیسرائیل.\nئەوەش هاتووە، "شازادە محەمەد، باوکی لە رێککەوتنەکەی ئیمارات و ئیسرائیل ئاگادارنەکردووەتەوە، چونکە شا سەلمان پاڵپشتیکاری پچراندنی پەیوەندییەکانە تا دەوڵەتێکی سەربەخۆ بۆ فەلەستینیەکان دادەمەزرێندرێت."\nباس لەوەشکراوە، کە شازادە محمەد پاڵشتی ئاسایکردنەوەی پەیوەندییەکان دەکات و دەیەوێت ئەو قۆناغەتێپەڕێنێت و ببنە هاوبەشی ئیسرائیل لە پتەوکردنی پەیوەندییە بازرگانییەکانیان روبەڕوبوونەوەی ئێراندا.\nرۆژنامەکە دەشڵێت، "ئاساییکردنەوەی پەیوەندییەکانی نێوان ئیسرائیل و سعودیە پێش هەر رێککەوتنێک بۆ دامەزراندنی دەوڵەتێک بۆ فەلەستیینیەکان، وەک زەمین لەرزەیەکی بەهێزوایە لە رۆژهەڵاتی ناوەڕاستدا، چونکە هەڵوێستێکی عەرەبی هەڵدەگێڕێتەوە کە چەندین ساڵە درێژەی کێشاوە."\nئاماژەی بەوەشکردووە، "ناکۆکییەکانی نێوان سەرۆکەکانی بنەماڵەی دەسەڵاتدار لە سعودیە ئاماژەیە بۆ ئەوەی هەڵوێستی ئەو وڵاتە لە ململانێ بنەڕەتییەکاندا لە ناوچەکە دەکرێت لەنزیکترین کاتدا گۆڕانکاری بەسەردابێت وەک ئەوەی چاوەڕوانکراوە، بەڵام ئەم گۆڕانە ناکۆکییەکان قوڵتر دەکاتەوە."\nپێشتریش، تورکی فەیسەڵ باڵیۆزی پێشووی سعودیە لە ئەمریکا نوسیبووی، "هەر دەوڵەتێکی تر شوێن ئیمارات بکەوێت، پێویستە داوای نرخەکەی بکات و بەهاکەشی گرانبێت."


بەپەلە/ فەرماندەی هێزی زەوینیی سوپای پاسداران، لە سنوورەکانی کوردستان جێگیر بووە | Roji Kurd ڕۆژی کورد\nHome ڕۆژهه‌ڵاتی ناوه‌ڕاست ئێران بەپەلە/ فەرماندەی هێزی زەوینیی سوپای پاسداران، لە سنوورەکانی کوردستان جێگیر بووە\nبەپەلە/ فەرماندەی هێزی زەوینیی سوپای پاسداران، لە سنوورەکانی کوردستان جێگیر بووە\nرۆژی کورد: فەرماندەی هێزی زەوینیی سوپای تیرۆریستی پاسدارانی ڕژیمی ئێران، بە بیانووی کردنەوەی سنوورەکانی شاری مەریوان، سەرلەنوێ سەردانی ناوچە سنوورییەکانی کوردستانی کردەوە.\nبەپیی زانیارییەکانی ڕۆژی کورد، دوابەدوای ناڕەزایەتیی بەرینی خەڵکی شارەکانی مەریوان، بانە، سەردەشت و پیرانشار لەمەڕ داخرانی سنوورەکان، محەمەد پاکپوور لەگەل هێزیکی زۆری “جاش و پاسدار” بەبیانووی کردنەوەی سنوورەکان، لە ناوچە سنوورییەکانی مەریوان جێگیر بوونە.\nیەکێک لە ماڵپەڕە خۆجێییەکانی مەریوان وێڕای ئەو هەواڵەی ڕایگەیاندووە کە محەمەد پاکپوور، لێپرسراوەی سوپای تیرۆریستی پاسداران، بۆ کردنەوەی سنوورەکان هاتۆتە ناوچە سنوورییەکان.\nسنوورەکانی کوردستان کە بەپێی نووسینی هەواڵدەرییەکانی ڕژیم لە ٩ مانگ پێش ئێستاوە بە تەواوەتی داخراون، تەنیا بۆ ماوەی ١ مانگ دەکرێنەوە، بەڵام هەتا ئێستا کرانەوەی سنوورەکان بە ڕەسمی لەلایەن خەڵکیی ناوچەکەوە پشتڕاست نەکراوەتەوە.\n٢٣ی خاکەلێوەی ئەمساڵ (٩٥) محەمەد پاکپوور ڕایگەیاندبوو، سنوورەکان لە “ڕۆژئاوای ئێران”ـەوە لەلایەن دوو وڵاتی تورکیا و هەرێمی کوردستانەوە هیچ کۆنتڕۆڵێکیان لەسەر نییە.\nئەو لیپرسراوە سەربازییەیسوپای تیرۆریستی پاسدارانی رژیمی ئیسلامیی ئێران، ئاماژەی بەوەش کردبوو، ئەگەر “زیددی ئینقلاب” هێرش بکات، بە تووندی خۆمپارە بارانیان دەکەین.\nوتەکانی ئەو لێپرسراوەی هێزی تیرۆریستی سوپای پاسداران دوای ئەوە دێت کە حیزبی دێمۆکراتی کوردستانی ئێران لە نەورۆزی ئەمساڵدا قۆناغێکی نویێ خەباتی پێشمـەرگانە و ناردنەوەی هێزی پێشمەرگەی بۆ ناو خەڵکی کوردستان ڕاگەیاند و دواتر پارتی ئازادی کوردستانیش رایگەیاند دەست دەکاتەوە بە خەباتی چەکداری لە کوردستانی ڕۆژهەڵات.\nPrevious articleباروودۆخی ڕەمەزان ئەحمەد کەماڵ، زیندانیی سیاسیی کورد لە شەشەمین رۆژی مانگرتندا، نالەبارە\nNext articleسەربازێکی کوردی مهابادی خۆی کوشت


ڕژاک گردبوونه‌وه‌یه‌کى بۆ شه‌رمه‌زارکردنى کوشتنى بێلان ئه‌نجامدا - RojNews\nڕژاک گردبوونه‌وه‌یه‌کى بۆ شه‌رمه‌زارکردنى کوشتنى بێلان ئه‌نجامدا\nڕۆژنیوز ـ محه‌مه‌د حه‌سه‌ن\nڕێکخراوى ژنانى ئازادى کوردستان – ڕژاک له شارۆچکه‌ى کۆیه گردبوونه‌وه‌یه‌کى بۆ شه‌رمه‌زارکردنى کوشتنى بێلان محه‌مه‌د ئه‌نجامدا و له گردبوونه‌وه‌که‌دا ئاماژه بۆ ئه‌وه کرا، "شه‌ره‌ف و ناموس خاک و وڵاته، نه‌ک ژن".\nبه‌یانى ئه‌مڕۆ ڕێکخراوی ژنانی ئازادی کوردستان ـ ڕژاک له شارۆچکه‌ی کۆیه سه‌ربه پارێزگای هه‌ولێر، به گردبوونه‌وه‌یه‌ک کوشتنی بێلانی ته‌مه‌ن ۲۰ ساڵى ئیدانه کرد.\nله گردبوونه‌وه‌که‌دا له‌نجه مه‌حمود ئه‌ندامی ڕێکخراوی ژنانی ئازادی کوردستان لێدوانى ڕژاک-ى خوێنده‌وه، که تێیدا هاتبوو: "ئێمه وه‌ک ڕێکخراوی ژنانی ئازادی کوردستان – ڕژاک، به هه‌موو شێوه‌یه‌ک ئه‌م کاره قێزه‌ونه ئیدانه ده‌که‌ین و خاوه‌نداری خۆمان له بێلان محه‌مه‌د ڕاده‌گه‌یه‌نین، بێلان هه‌ر کارێکی کردووه شایانی ئه‌وه نه‌بوو بکوژرێت".\nئه‌وه‌ش هاتووه: "ده‌بێ کۆمه‌ڵگای باشور باش بزانن و تێبگه‌ن ژن شه‌ره‌ف و ناموسی پیاو نیه، ئه‌وه‌ی شه‌ره‌ف و ناموسی ئێمه‌یه، خاک و نیشتمانه".\nئاماژه بۆ ئه‌وه‌ش کرا: "ژنان خاوه‌نی هێز و توانای له ڕاده‌به‌ده‌رن، نموونه‌ى چالاکیه گیانبازییه‌که‌ی ئاڤێستا خابووره، که شانازی هه‌موو ژنانی جیهانه، ئه‌وه‌ی ئاڤێستا خابوور کردی شه‌ره‌ف و ناموسی کوردانی پاراست، شه‌رف و ناموس خاک و وڵاته، نه‌ک ژن".\nئه‌وه‌ش خرایه‌ڕوو: "له کۆتایدا ده‌ڵێین ژنان گه‌وره‌ترین و گرانترین ئه‌رکیان له‌سه‌ر شانه، پێویسته کۆمه‌ڵگای باشور ئه‌و ڕاستییه باش بزانن و هه‌وڵی خۆپه‌روه‌رده‌کردن بده‌ن، چیتر ئێمه شه‌ره‌ف و ناموسی که‌س نین".\nبێلان محه‌مه‌د، ته‌مه‌ن ۲۰ ساڵ، شه‌وی ۲۰ له سه‌ر ۲۱ى مانگی ڕابردوو له گوندێکی سنوری شارۆچکه‌ى کۆیه کوژرا.


دەستەی دەستپاکی ... بۆ وا بێ باکی ...؟؟\nوەک ماڵی هەتیو... بێ دایک و باوکی ...\nئه‌م بابه‌ته 3257 جار خوێنراوه‌ته‌وه\nلڤین: سۆران محەمەد غەریب\nلە دوای ئەوەی (٣) سكاڵام لەبەرواری ٨ / ١ / ٢٠١٧ لە دادگای لێکۆڵینەوەی دەستپاکی سلێمانی جوڵاند لە دژی سەرۆکی دادگای تێهەڵچونەوەی سلێمانی دادوەر (لگیف عپمان شریف)و جێگری سەرۆکی هەمان دادگا دادوەر(خدر حسن محمد) لەسەر تێوەگلانیان بە کاری گەندەڵی و کاری نایاسایی زەق و بەرچاو لەگەڵ سەرجەم سکاڵاکاندا بەڵگەنامەی پێویستم هاوپێچ کردبوو . هەر لە هەمان ئەو سکاڵایانەدا داوای ئەوەم کرد کە تەنها بەڵگەکان کۆبکرێننەوە دواتر وەربگێردرێن بۆ سەر زمانی عەرەبی و ڕەوانەی دەستەی دەستپاکی عێراق بکرێن . لەبەر دوو هۆکار یەکەم / پەرلەمانی کوردستان پەکخراوە و توانای جاودێری نیە لەبەر ئەوەی بە پێی یاسای دەست پاکی دەستەی دەستپاکی نەویە بۆ چاودێری پەرلەمان . دوەم / ئەو لایەنانەی سکاڵایان لەسەرە کە سەرۆکی دادگا و جێگرەکەیەتی (ڕکابەر)ن و هەر بە پێی یاسا ناکرێت ڕکابەر و دادوەری کۆبکرێنەوە (الخصم و الحكم) ، بەڵگەش لەسەر ئەمە ئەو سکاڵایانەن کە یەکێتی دادوەرانی کوردستان – لقی سلێمانی و یەکێتی دادوەرانی هەرێم لە دژی من جوڵاندویانن .\nبەڵام سەیرەکە لەوەدایە نەک ڕێکار وەرنەگیرا بە پێی داواکاریە یاساییاکانم ، بەڵکو بەردێک خرایە سەر لاپەرەکانی گەندەڵی ئەو دادوەرانە . خۆم هەر زوو پێشوەختە زانیم ئەوە دەرئەنجامەکەی دەبێت ، بەڵام ویستم هاوڵاتیان بە بەڵگەوە شتەکان ببینن ئینجا بڕیار بدرێت . جا لەخوارەوە وەڵامی فەرمانگەی یاسایی دەستەی دەستپاکی ببینن کە بە ژمارە (٣٢) لە بەرواری ٣١ / ٢ / ٢٠١٧ دەرچوە لەگەڵ سەرنجەکانی خۆم لەسەر نوسراوکەیان ...\nدەستەی دەست پاکی بە چەند خاڵێک وەڵامیان داوەتەوە کورتەکەی ئەمانەن :\n١- سکاڵاکانی کە جوڵاندبوم (٣) سکاڵابون . هەر لە جێگا و ڕێگاوە سکاڵایەکیان ناوی نەهاتوە و ونکرا و نەهاتە ناو باسەوە ، ئەویش سکاڵاکەم بوو لەسەر ئەو ژمارە (علوج)ەی کە سەرۆکی دادگا لە ئۆتۆمبێلێکی (علوج)ی مۆدێل(٢٠٠٢) گۆڕیوە و گواستۆتەوە بۆسەر ئۆتۆمبێلەکەی لە جۆری (لاندکرۆز) مۆدێل (٢٠١١) کە لە لایەن (ئەنجومەنی دادوەری)ەوە پێی بەخشراوە لەبەر ئەوەی سەرۆکی دادگا بوە . ئەمەش بە مەبەستی ئەوەی کە هەڵبێت لە مزەی(رسم)ی بەڕێوبەرایەتی هاتوچۆ کە (٢٥٠٠٠٠٠) دوو ملیۆن و پێنج سەد هەزار دیارە . دەتوانن لە خوارەوە تەماشای وەڵامەکە بکەن بزانن بە هیچ جۆرێک ناوی ئەو سکاڵایە هاتوە . دەمەوێت ئەوە بڵێم ئەو سکاڵایە هێندە کاریگەرە و سەرپێچی تیاکراوە بەشێوەیەک لە بچوکترین لێکۆڵینەوە ڕاستیەکان دەردەکەون و گەندەڵیەکە ئاشکرا دەبێت .\n٢- سکاڵایەکی تریان لەسەر ساختەکردن (تزویر)لەسەر بڕیارێکی دادگایە کە بە پێی یاسای (١٦٧) لە یاسای دادبینی شارستانی ڕێکارەکان وەرنەگیراوە ، چونکە نابێت دادوەر لە پاشەملەی لایەنەکانی داواکەوە دەستکاری بڕیارێک بکات ئەگەر هەڵەی تیادا بوو ، کەچی سەرپێجی ئەو دەقە یاساییە کراوە لە پشتی لایەنەکانی داواکەوە سەرۆکی دادگا و جێگرەکەی ساختەکردنیان ئەنجام داوە ، بەڵام فەرمانگەی یاسایی ناوبراو نەک هەر بەلای ئەو بابەتەدا نەچوە بەڵکو بەهانەی بۆ (سەرۆکی دادگا و جێگرەکەی) هێناوەتەوە بێ ئەوەی ئەو شتەی باسی دەکات کە دەرچونی بڕیاری دادگایە و پلەی بنبڕی وەرگرتوە لە دوور و نزیک پەیوەندی بە ناوەرۆکی سکاڵا و بابەتەکەوە هەبێت . فەرمانگەی ناوبراو ئەوەی باسی نەکردوە ناوەرۆکی سکاڵاکەی منە ، چونکە یاسا شتێکی دیاری کرد بێت ناتوانرێت پێجەوانەکەی جێبەجێ بکرێت . ناوەرۆکی سکاڵاکەم زۆر ڕوونە و وەڵامی ئەوانیش دیارە چیە ..\n٣ – سکاڵایەکی ترم تیایدا هاتوە کاتێک دادوەر بەرژەوەندی لەگەڵ لایەنێکی داواکەدا هەبوو یاخود بەرژەوەندی لە بابەتی داواکەدا هەبێت پێویستە دەستبەجێ واز لە بینینی داواکە بهێنێت (تنحی وجوبی)بکات و دەستی لێ هەڵبگرێت ، ئەگەر لایەنەکانی داواکەش پێی نەڵێن . ئەمەش ڕێگا ڕێژی بۆ کراوە بە پێی یاسا هەروەکو لە دەقی مادەی (٩١ بڕگەی ٤) لەیاسای دادبینی شارستانیدا هاتوە . من ئەو بڕیارانەی دادگام خستۆتە بەر دەست و هاوپێچم کردوە لەگەڵ لیستی بەشداربوانی پرۆژەی (دیە) ستی کە بەڵێندەرەکەی یەکەی نیشەجی بونی داوە بە (سەرۆکی داگا و جێگرەکەی) تەنانەت تەواوی بەشداربوان لە ناویاندا ئەم (دوو دادوەر)ەش داوای لابردنی بەنزینخانەی (مەولانە)یان کردوە . بەڵام دواتر کە لەڕێگای پارێزگاری سلێمانیەوە بەنزینخانەکەیان پێ لا نەبراوە بەڵندەرەکەیان کردۆتە ڕکابەر و داوای تۆمار کردوە و دواجار لەبری ئەوەی داواکە نەبینن ، هەستاون بڕیاریان بۆ بەرژەوەندی بەڵێندەرەکە داوە کە هەمان بەرژەوەندی ئەو دوو دادوەرەشە . بەڵام فەرمانگەی ناوبراو بە بچوکترین باسیش نەهاتوە تیشک بخاتە سەر ئەم لایەنە . باسی لە بابەتی وا کردوە تا گەندەڵیەکان لەو دوو دادوەرە دوور بخاتەوە .\n٤- پێش ئەوەی فەرمانگەی یاسایی دەستەی دەستپاکی نوسراو و بڕیار دەربکات ، دەبوایە نوسراوی ئاراستەی ئەو شوێن و لایەن و دادگایانە بکردایە تا دڵنیا بێت لە ڕاستی و دروستی بونی ئەو بەڵگانەی کە هاوپێچی سکاڵاکانم کردوە . ئینجا ڕێکاری بە پێی یاسا وەربگرتایە . بەڵام جێگای داخە بڕیارێکی پێش وەختەی داوە دوور لە پاڵپشتی یاسایی .\nدەمەوێت ئەوە بخەمە ڕوو ئەم ڕێکارانە هەر چۆنێک بن ... کۆڵم پێ نادەن و بەردەوامی خۆم لە سکاڵا تۆمار کردن ڕادەگەیەنم ... چاوەڕێ بن بەم نزیکانە سکاڵای تازە ببینن ... لەبەر ئەوەی سەرکەوتن لە بەردەوامیدایە دەبینمەوە لە دژی گەندەڵی ...


کۆدی هەواڵ: 1502\nڕێکەوتی بڵاوکردنەوە: 16:36 - 2021/04/05\nبەپێی هەواڵی کوردپرێس، ڕۆژی دووشەمە 16ی خاکەلێوەی 1400 سیما سادات لاری وتەبێژی وەزارەتی تەندروستیی ئێران لە لێدوانێکدا دوایین ئامارەکانی لەبارەی کۆرۆناوە ڕاگەیاند و بەو پێیەش 13 هەزار و 890 هاووڵاتیی دیکە لە 24 کاتژمێری ڕابردوودا تووشی کۆرۆنا بوون و بەوەش کۆی گشتیی تووشبووان گەیشتە 1 ملیۆن و 945 هەزار و 964 حاڵەت.\nهەر بە وتەی سادات لاری لە ماوەی 24 کاتژمێری ڕابردوودا 172 حاڵەتی مردن بە هۆی کۆرۆنا تۆمار کراوە و کۆی قوربانیانی کۆرۆنا تا ئەم کاتە گەیشتۆتە 63 هەزار و 332 کەس.\nشایانی باسە وتەبێژی وەزارەتی تەندروستی ئاشکراشی کرد تا ئەمڕۆ 1 ملیۆن و 658 هەزار و 978 کەس نەخۆشییەکەیان تێپەڕاندووە.


ویکیپیدیا:وتارە ھەڵبژێردراوەکان/پاڵاوتن/لودڤیگ ڤان بێتھۆڤن - ویکیپیدیا، ئینسایکڵۆپیدیای ئازاد\nویکیپیدیا:وتارە ھەڵبژێردراوەکان/پاڵاوتن/لودڤیگ ڤان بێتھۆڤن\nوتاری پاڵێوراو: لودڤیگ ڤان بێتھۆڤن (بەستەرەکان · مێژوو · لۆگەکان · پاراستن)\nلودڤیگ ڤان بێتھۆڤن (بە ئینگلیزی: Ludwig van Beethoven • ١٧ی کانوونی یەکەمی ١٧٧٠ – ٢٦ی ئازاری ١٨٢٧) پیانۆژەن و ئاوازدانەرێکی ئەڵمانی بوو. کەسایەتییەکی ناسراو و گرنگ بوو لە بەینی دەمەی کلاسیک و ڕۆمانتیک لە ھونەری مۆسیقی ڕۆژاوادا، ئەو ھێشتا وەک یەکێک لە ھاندەرترین و ناودارترین ئاوازدانەرەکان ماوەتەوە. ناسراوترین ئاوازەکانی پێکھاتوون لە ٩ سیمفۆنی، ٥ کنچێرتۆی پیانۆ، ١ کنچێرتۆی ڤایۆلین، ٣٢ سۆناتای پیانۆ، ١٦ پارچەی ئامێری تەلدار کە بە چوار ژەنیار دەژەنرێن، لەگەڵ یەک ئۆپێراش بە ناوی فیدیلیۆ.\nبێتھۆڤن لەشاری بۆن لەدایک بووە، کە پایتەختی کۆڵۆنە و بەشێکە لە ئیمپراتۆریەتیی ڕۆمیی پیرۆز، ئەو لە تەمەنێکی لاوێتیدا نمایشی توانا مۆسیقییەکانی کردووە و لەلایەن باوکییەوە، جۆھان ڤان بێتھۆڤن، و ئاوازدانەر و ڕابەری مۆسیقیی کریستیان گادلۆب نییفەوە فێرکراوە و مەشقی پێ کراوە. لە تەمەنی ٢١ ساڵیدا ئەو ڕۆیشت بۆ ڤیەننا و لەوێ دەستی کرد بە خوێندنی ئاوازدانان لەگەڵ یووسف ھایدن، دواتریش بە «پیانۆژەنی ڤێرتوسۆ» ناوی دەرکرد. ئەو لە ڤیەننا مایەوە تاکو کۆتایی تەمەنی. لە کۆتاییەکانی ٢٠ ساڵیدا و لەکاتی پێ نانە ناو ٣٠ ساڵییەوە، توانای بیستنی دەستی کرد بە کەمبوونەوە، لە کۆتا دەیەی ژیانیدا ئەو بەتەواوی بیستنی لەدەست دابوو. لە ساڵی ١٨١١ وازی لە ڕابەرایەتیکردن ھێنا، بەڵام ھێشتا بەردەوام بوو لەسەر ئاوازدانان. زۆرێک لە کارە ھەرە بەنرخ و ھاندەرەکانی لە کۆتا ١٥ ساڵی ژیانیدا بەرھەمھێنراون.—ژیـار وتووێژ ٢٣:٠٥، ٣١ی ئازاری ٢٠١٧ (UTC)\nلەگەڵ - ئیبراهیم وتووێژ ١٧:٥٨، ٢ی نیسانی ٢٠١٧ (UTC)\nلەگەڵ > Kushared (لێدوان) ١٨:٣٩، ٢ی نیسانی ٢٠١٧ (UTC)\nلەگەڵ سەرچیا — ١٠:٥٩، ٢٧ی نیسانی ٢٠١٧ (UTC)\nھەر کەسێک توانی بەسەر وتارەکەدا بچێتەوە، تکایە وا بکەن. من خۆم بەتەنھا ھەموویم نووسیوەتەوە و بەھۆی ئەمەشەوە دەکرێت ھەڵەی ڕێزمانی دووبارەبووی لەخۆ گرتبێت، دەکرێت یارمەتیش بدەن لە ڕێکخستنەوەی ڕستەکان.—ژیـار وتووێژ ٢٣:١٨، ٧ی نیسانی ٢٠١٧ (UTC)\nوەرگیراو لە «https://ckb.wikipedia.org/w/index.php?title=ویکیپیدیا:وتارە_ھەڵبژێردراوەکان/پاڵاوتن/لودڤیگ_ڤان_بێتھۆڤن&oldid=593789»\nئەم پەڕەیە دواجار لە ١٠:١٤ی ٢٧ی تشرینی یەکەمی ٢٠١٨ نوێ کراوەتەوە.


�Ϻ� �ڵ���, �������� �غ���...�߱� ���� �Ϻ� ���, �߱���...������� 3��Ģ�� �����, ��...2014�� �Ϻ��� ������� ��...���ο� ������ ó���ü�, 5��...�������� ������ǻ��, ������...�Ϻ�, �½ǰ��� ���� �µ� ��...�Ϻ���, ���̻��� ���þ� ����...�Ϻ� �� ����Ʈ�� ����, 5��...�ѱ� �ͱ� �����ڵ� �Ϻ� ����...\t���� / �ؿ�\n�ε�, �߱� ����� ���� ���� ��۶󵥽� ��� ���� [ 2011.09.08 ]\n[��������=������ ����] Ŀ���� ���� ��۶󵥽� �� �߱��� ����� ������ �������� 12�� ���� ��ȹ�� �ε��� ��۶󵥽� �� ����ȸ���� ��Ȳ���� ���� ���ȴ�.\n�̹� ����ȸ���� �� �ε� ������ 6�� �������� ��۶󵥽ø� �湮, �Ͻó� ��۶󵥽� ����� �����鼭 ���ȭ�ƴ�.\n����� �籹 ������ ȸ�Ǹ� ���� ���� 40�� �� �����ϸ� �籹�� �����̾�� ���湮���� �ذ��ϰ� �ε��� �׵��� ��۶󵥽��� �ֿ� ����ǰ���� ���� ��ǰ�� �ΰ��ߴ� �� ���� ö���ϴµ� �����ߴ�.\n���� �� �ε� ������ "�ε����� ��۶󵥽ô� ���� �߿��� �̿�����", �Ͻó� ���� "������ �籹�� �־� �������� ��"�̶�� �����ϸ� ȸ�� �� ���� �����ȸ�߿��� ���� ȸ���� ���� �������� ǥ�ߴ�.\n�� �ε� ������ 12�� ���� ��۶󵥽ø� �湮�� �� ö�����ִ� �� ȣ�Ǹ� ��Ǭ ��濡�� �߱��� ������ �Ŀ��� �ִ�. �̹� �߱� ������� ��۶󵥽ÿ� ����, ����Ҹ� �Ǽ��ϰ� ���θ� �����ϴ� �� ������ ��ȸ��ݼ����� ���࿡ ������ �־� �� ��� ������ ��۶󵥽� �� �߱��� ������� Ŀ���� �����̴�.\n�ε��� ���忡���� �������� ��۶󵥽ð� �߱��� ����� �Ʒ� ���̴� ��Ȳ�� ���? ���� �� ��� ����ȸ���� �����ߴٴ� Ǯ�̴�.\n�߱� ���� �Ϻ� ���, �߱���...������� 3��Ģ�� �����, ��...�Ϻ� �ڵ���, �������� �غ���...


دوو برا له دهۆك بوونه قوربانیی ״هه‌ڵه‌ى پزیشكی״ |\nHome سەرەکی دوو برا له دهۆك بوونه قوربانیی ״هه‌ڵه‌ى پزیشكی״\n״پزیشكه‌كان داواى 50 بتڵ خوێنیان كردووه״\nئاژنس – مه‌سعود هادى\nبۆ ئه‌وه‌ى ژیانى براكه‌ى ڕزگار بكات، عیسا بڕیار ده‌دات پارچه‌یه‌ك له جگه‌رى بدات به نه‌وزاد بۆ ئه‌وه‌ى نه‌شته‌رگه‌ریى چاندنى جگه‌رى بۆ بكه‌ن، به‌ڵام له نه‌شته‌رگه‌رییه‌كه‌دا گیان له ده‌ست ده‌دات و دواى سێ ڕۆژیش نه‌وزاد گیان له ده‌ست ده‌دات.\nعیسا ئه‌حمه‌د و نه‌وزاد ئه‌حمه‌د، بران، دانیشتووى ناحیه‌ى كه‌ڵه‌كى سه‌ر به پارێزگاى دهۆك بوون، نه‌وزاد به ده‌ست نه‌خۆشیى جگه‌رییه‌وه ده‌یناڵاند، پزیشكه‌كانى دهۆك پێیان وتبوو، ده‌بێت نه‌شته‌رگه‌ریى چاندنى جگه‌رت بۆ بكرێت، عیساش بۆ ڕزگاركردنى ژیانى براكه‌ى بڕیار ده‌دات پارچه‌یه‌ك له جگه‌رى بداتێ.\nڕۆژى 21-5-2017 كاتى به‌خشینى پارچه‌یه‌ك له جگه‌رى عیسا بوو بۆ براكه‌ى، شوێنى ئه‌نجامدانى نه‌شته‌رگه‌رییه‌كه نه‌خۆشخانه‌ى ئازادى دهۆك بوو، پزیشكه‌كان، هه‌ردوو براكه‌یان له ژوورى نه‌شته‌رگه‌رى دانابوو.\nعیسا ته‌مه‌نی 44 ساڵ، خاوه‌نى هه‌شت منداڵه، سێ كچ و پێنج كوڕ، نه‌وزاد ته‌مه‌نی 41ساڵ ، خاوه‌نى شه‌ش منداڵه سه‌رجه‌میان كوڕن.\nپێش ته‌واوبوونى نه‌شته‌رگه‌رییه‌كه، عیسا گیانى له ده‌ست دا، پزیشكه‌كان ئاماژه‌یان بۆ ئه‌وه كردبوو، هه‌وا چووه‌ته ناو دڵى عیساوه، بۆیه گیانى له ده‌ست داوه، نه‌وزادى براشى، دواى سێ ڕۆژ له نه‌شته‌رگه‌رییه‌كه گیانى له ده‌ست دا.\nنه‌شته‌رگه‌رییه‌كه به سه‌رپه‌رشتیى پزیشكی بیانیی ئه‌نجام درابوو، كه‌سوكارى دوو مردووه‌كه‌ش پێیان ده‌ڵێن: ״ئه‌و پزیشكانه به‌ناو بیانین״.\nدكتۆر نزار عیسمه‌ت به‌ڕێوه‌به‌رى گشتیى ته‌ندرووستیى دهۆك بۆ ״ئاژانس״ وتى: ״25 ساڵه تیمێكى پزیشكیی بیانى جارجار دێنه دهۆك، نه‌شته‌رگه‌رى بۆ ئه‌و كه‌سانه ئه‌نجام ده‌ده‌ن پێویستیان به ده‌ره‌وه‌ى وڵاته و ناتوانن بچن به هۆى هه‌ژارییه‌وه، نه‌شته‌رگه‌رییه‌كه‌ى عیسا و نه‌وزادیش ئه‌وان ئه‌نجامییان داوه.\nدكتۆر غازى زێبارى سه‌رپه‌رشتیارى تیمى پزیشكه بیانییه‌كه‌ى كردووه و بۆ ״ئاژانس״ وتى: ״نه‌شته‌رگه‌رییه‌كه 99% سه‌ركه‌وتوو بوو، ته‌نیا دوو ده‌مار مابوو بۆ گواستنه‌وه‌ى پارچه جگه‌ره‌كه، به‌ڵام له‌و كاته‌دا هه‌وا چووه ناو دڵى عیساوە و گیانى له ده‌ست دا.\nوتیشى: ״هه‌موو نه‌شته‌رگه‌رییه‌ك به ڕه‌زامه‌ندیى كه‌سوكاره‌كه‌ى ئه‌نجام ده‌درێت، بۆ ئه‌مه‌ش ئه‌وان ڕه‌زامه‌ند بوون، هیچ نه‌شته‌رگه‌رییه‌كیش نییه، به‌ڵێنى 100% بدرێت بۆ ئه‌وه‌ى سه‌ركه‌وتوو بێت״.\nكوڕێكى عیسا ناوى كه‌ریمه و ته‌مه‌نى 21 ساڵه، بۆ ״ئاژانس״ وتى: ״باوكم و مامم بوونه قوربانیی ده‌ستى پزیشكه‌كان، ئه‌وانه‌ى خۆیان ناو ناوه پزیشكانى ئه‌مەریكى و كوردى.״ ئاماژه‌ى بۆ ئه‌وه‌ش كرد، له چوار ڕۆژدا هه‌ردووكیان مردن.\nوتیشى: ״سكاڵای یاساییمان تۆمار كردووه له‌سه‌ر ئه‌و تیمه‌ى خۆیان به تیمى ئه‌مەریكى و كوردى ناساندووه، داواش ده‌كه‌ین لیژنه‌یه‌كى بێلایه‌ن له سلێمانى و هه‌ولێره‌وه بۆ ئه‌و مه‌به‌سته پێك بهێنرێت، بۆ ئه‌وه‌ى هاوشێوه‌ى ڕووداوه‌كانى دیكه بێده‌نگ نه‌كرێن״.\nكه‌سێكى نزیكى بنه‌ماڵه‌ى عیسا و نه‌وزاد، باس له ساتى نه‌شته‌رگه‌رییه‌كه ده‌كات و ئاماژه بۆ ئه‌وه ده‌كات، پزیشكه‌كان كه‌مته‌رخه‌م بوون.\nدڵشاد گۆران، یه‌كێك له كه‌سه نزیكه‌كانى بنه‌ماڵه‌ى عیسا و نه‌وزاد، بۆ ״ئاژانس״ وتى: ״دواى شه‌ش كاتژمێر له نه‌شته‌رگه‌رییه‌كه، پزیشكه‌كان هیچیان پێ نه‌وتین، دواى ئه‌وه‌ى ئاسایش و پۆلیسمان كۆ كرده‌وه، پێیان وتین عیسا گیانى له ده‌ست داوه و له ده‌رگاى پشتى نه‌خۆشخانه‌ى ئازادیى دهۆكه‌وه ته‌رمه‌كه‌یان داوه‌ته‌وه״.\nوتیشی: ״له كاتى نه‌شته‌رگه‌رییه‌كه كه‌مته‌رخه‌مى به پزیشكه‌كانه‌وه دیار بووه، داوایان كردووه 50 بتڵ خوێن ئاماده بكه‌ین، ئاماده‌مان كرد، به‌ڵام بۆمان ده‌ركه‌وت بۆ سه‌رقاڵكردنى ئێمه بووه، نه‌ك بۆ نه‌شته‌رگه‌رییه‌كه״.\nبه‌ڕێوه‌به‌رى ڕاگه‌یاندنى به‌ڕێوه‌به‌رایه‌تیى ته‌ندرووستیى دهۆك باسى ئه‌وه ده‌كات، لێكۆڵینه‌وه له ڕووداوه‌كه به‌رده‌وامه، سه‌رۆكى لیژنه‌ى ته‌ندرووستیى ئه‌نجوومه‌نى پارێزگاى دهۆكیش ده‌ڵێت: ״گیانله‌ده‌ستدانى دوو براکه هه‌ڵه‌ى پزیشكیی بووه״.\nهه‌مزه ڕزكى به‌ڕێوه‌به‌رى ڕاگه‌یاندنى ته‌ندرووستیى دهۆك به ״ئاژانس״ى ڕاگه‌یاند، لێكۆڵینه‌وه له‌سه‌ر ڕووداوه‌كه به‌رده‌وامه و ناتوانین زانیاریى ته‌واو بده‌ین تا كۆكردنه‌وه‌ى زانیارییه‌كان״.\nدڵڤین محه‌مه‌د سه‌رۆكى لیژنه‌ى ته‌ندرووستیى له ئه‌نجومه‌نى پارێزگاى دهۆك بۆ ״ئاژانس״ وتى: ״به‌دواداچوونمان كردووه بۆ گیانله‌ده‌ستدانى ئه‌و دوو برایه، بۆمان ده‌ركه‌وتووه به هۆى هه‌ڵه‌ى پزیشكییه‌وه گیانیان له ده‌ست داوه״.\nوتیشی: ״سێ كه‌یسى دیكه‌ى هه‌ڵه‌ى پزیشكى له دادگاى دهۆكن، ئه‌گه‌ر ئه‌و كه‌یسانه یه‌كلایی نه‌كرێنه‌وه، ئه‌وا كه‌یسه‌كان ده‌جووڵێنین و ده‌بێت خانەوادەی ئەو كه‌سانه‌ى بوونەته قوربانیى هه‌ڵه‌ى ده‌ستى پزیشكه‌كان قه‌ره‌بوو بكرێنه‌وه״.


چیرۆکەکانى ’’گێچەڵی سێکسی’’ لە زانکۆکان\nنرخى نەوت بەشێوەیەکی بەرچاو بەرزبووەوە\nخۆپیشاندەرانی زیقار 72 كاتژمێر دیاری دەكەن و 10 مەرجیان هەیە\nفازڵ میرانى: مەسەلەى نەتەوایەتیمان جێبەجێ بێت موچەمان لە بەغدا ناوێت\nناسا: سبەینێ نەیزەکێک بەقەبارەى یاریگایەکى تۆپى پێ لەزەوى نزیک دەبێتەوە\nپەیامێک لە کازمییەوە بۆ مامۆستایان\nتویتێک لە عەلى خامنەییەوە لەبارەى پیتاندنى یۆرانیۆم\nکازمى بۆ نەیارەکانى: لە خوێنى عێراقیەکانەوە تێوەناگلێین\nوردەکاریی لەزارى قوربانییەکانەوە\n2021.01.18 - 20:06\nراپۆرتێکى رۆژنامەوانى پەردە لەسەر کەیسەکانى "گێچەڵی سێکسی" لە زانکۆکان هەڵدەماڵێت و بەشێک لە کچانى قوربانیش چیرۆکەکانیان لەو بارەیەوە ئاشکرادەکەن.\nرۆژنامەى "نەوژین" کە رۆژنامەیەکى تایبەت بە ژنانە و لە گەرمیان دەردەچێت لە راپۆرتێکدا کە "ناس کورد" بەدواداچوونى بۆ کردووە ئاماژەى بەوەکردووە، لە بەر نەزڕاندنی ناوی زانکۆ کەیسەکانی گێچەڵی سێکسی پەردەپۆش دەکرێن.\nتوندوتیژی سێکسی خۆی دەبینێتەوە لە دەستدرێژی و گێچەڵ و هەراسانی سێكسی. شیرین ناوی خوازراوی کچێکی قوربانی ئەم جۆرە توندوتیژیەیە دانیشتوی قەزای کەلارەو کاتێک فێرخوازی زانکۆ بووە لە زانکۆی گەرمیان وتی "کاتێک کە رۆشتمە زانکۆ خەونم ئەوەبوو لە ریزبەندی یەکەمەکانی بەشەکەم بم، درێژە بە خوێندنی ئاستی بەرزبدەم، بەڵام لەلایەن هەندێ لە مامۆستاکانمەوە گێچەڵی سێکسیم پێکرا، بەوەش هەمو شتێک بۆمن گۆڕا".\nشیرین نایەوێت ئەو رۆژانەی بیربێتەوە دەڵێت "هەوڵدەدەم هیچ شتێکی ئەو رۆژانەم بیرنەمێنیت تەنانەت مامۆستاکانم لە رێگەی پەیوەندی تەلەفۆنی و تۆڕەکۆمەڵایەتیەکانەوە گێچەڵیان پێدەگرتم توشی شۆک بوبوم، دوای ئەو روداوانە باردۆخم زۆرخراپ بو دەستم بەوەرگرتنی چارەسەری دەرونی کرد، تەمەنا دەکەم باجی هەمو ئەو کردەوانە وەربگرنەوە".\nمامۆستایەکی زانکۆ ئەوە پشت راست دەکاتەوە کە لە نێو زانکۆی گەرمیان گێچەڵ پێکردن بە فێرخوازان بونی هەیە.\nعەلی کەریم، مامۆستا لە زانکۆی گەرمیان، بۆ نەوژین وتی "گێچەڵ کردن بە کچان لە ناو زانکۆی گەرمیان لەلایەن مامۆستایانەوە بونی هەیە بە جۆرێک خودی خۆم چەندین نمونەم لایە کە پەنایان بۆ هێناوم".\nوتیشی "ئەم بابەتەم بەبەش و راگری زانکۆش گەیاندوە، تەنانەت یەکێک لەو کچانەی کە گێچەڵی پێکراوە دەیوت دێمە بەردەم راگر و دەی سەلمێنم کە گێچەڵم پێکراوە، بەڵام هیچ نەکراوە بە پاساوی ئەوەی کە ناوی زانکۆ دەزڕێت".\nلەیلا ئەحمەد، چالاکوانی بواری ژنان پێیوایە، نەبونی هۆشیاری لە بارەی یاساکان و تۆمارنەکردنی سکاڵا بە بیانوی جۆراوجۆر وای کردوە تاوانباران سزا نەدرین و حاڵەتەکان رولە هەڵکشان بکەن.\n”بۆ ناوەندەکانی زانکۆ، بەپێی رێنماییەکانی وەزارەتی خوێندنی باڵا و توێژینەوەی زانستی هەر مامۆستایەک گێچەڵی سێکسی بە فێرخوازەکەی بکات سزادەدرێت، بە جۆرێک لە سزای ئاگادارکردنەوە و سەرنج راکێشانەوە دەست پێدەکات تاوەکو سزای فەسڵ کردن.\nعەلى کەریم دەڵێت سزای قورس نیە، ئەگەر هەبوایەوە بەو شێوەیە نەدەبوو ئەوەی هەیە تەنها گواستنەوەی مامۆستایانە ئەویش بە تەنسیب.\nلە بەرامبەردا فەرهاد قادر، سەرۆکی زانکۆی گەرمیان سەبارەت بە گێچەڵی سێکسی بە فێرخوازان لە نێو زانکۆی گەرمیان ئامادە نەبو لە بارەی ئەم پرسەوە لێدوان بدات وتی "بۆ ماوەی چەند مانگێکە دەست بەکار بوم لە ماوەکانی رابردو دوربوم لە زانکۆ و ئاگاداری ئەم بابەتە نیم".\nهەندێک لە کچان روبەڕوی ئەو کەسانە دەبنەوە کە گێچەڵیان پێدەکەن و بەر بەو توندوتیژیە دەگرن کە بەرامبەریان دەکرێت، یەکێک لەو نمونانە سروەیە.\nسروە، ناوی خوازراوی کچێکە کە لە نێو زانکۆی گەرمیان خوێندنی تەواو کردوە، وەک خۆی باسی دەکات لە لایەن یەکێک لە مامۆستاکانیەوە گێچەڵی سێکسی پێکراوە، بۆ(نەوژین) وتی "لە لایەن مامۆستایەکمەوە گێچەڵی سێکسیم پێکرا بە جۆرێک بە ناوی راپۆرت و وانەکانمەوە بانگی دەکردم بۆ بەش، بێ ئاگا بوم بە مەبەست بانگم دەکات و دەیەوێ لێم نزیک بێتەوە".\nوتیشی "بەتێپەڕبونی کات و رەفتارەکانی بەرامبەرم تێگەشتم لەوەی کە گێچەڵم پێدەکات، بەڵام من خۆمم دورخستەوە و بێدەنگ بوم، بەوەشەوە نەوەستا لە رێگەی پەیوەندی تەلەفۆنیەوە بێزاری دەکردم، منیش پێم وت کە چیتر پەیوەندی بە منەوە نەکات ئەگەر نا بە خێزانەکەم دەڵێم دوای ئەوە وازی هێنا".\nتوێژەرێکی کۆمەڵایەتی جەخت لەوە دەکاتەوە گێچەڵ پێکردن بە کچان لە ناوکایەکانی پەروەردە کاریگەری دەرونی قورسیان لەسەر بەجێدەهێڵێت.\nهێرۆ حەسەن، توێژەری کۆمەڵایەتی وتی "ئەم جۆرە توندوتیژیە کە بەرامبەر بە ئافرەت دەکرێت کاریگەری دەرونی قورس لەسەر دەرونی قوربانیەکە جێدەهێڵێت، بە جۆرێک دەبێتە هۆی ترس و باوەڕبەخۆنەبون و شەرم و دڵەڕاوکێ و گرێی دەرونی، وە هەندێک جار قوربانیەکە وای لێدێت توشی نەخۆشی دەرونی دەبێت و پێویستی بە چارەسەری پزیشکی دەبێت".\nپۆلیسی سلێمانی دەڵێت ئاگایان لە تەقەکردن لە بارەگای پارتی نییە\n2021.01.30 - 09:25\nوردەکاری تەقەکردن لە بارەگای یەکی پارتی لە سلێمانی\n2021.01.30 - 08:52\nوەزیری پەروەردە هەڵوێستی خۆی لەبارەى ئەو مامۆستایەی قۆپی کردبوو ئاشکرا کرد


سەردەشت/ کۆڵبەریکی کوردی دیکە بە تەقەی هێزە چەکدارەکانی ڕژیمەوە کوژرا \nبە پێی هەواڵی گەیشتوو بە ناوەندی هەواڵی ڕۆژهەڵات، کۆڵبەرێکی کوردی دیکەی خەڵکی شاری سەردەشت بوو بە ئامانجی تەقەی هێزە چەکدارەکانی ڕژیم.\nبە پێی ئەو هەواڵە، ڕۆژی دووشەممە ٢٨ی ڕەزبەر، کۆڵبەرێکی کورد بە ناوی''لوقمان ڕەشیدزادە'' خەڵکی شاری سەردەشت بە تەقەی هێزە چەکدارەکانی ڕژیم لە سنووری ''کانی زەرد''ی شاری سەردەشت گیانی لە دەست دا.\nکوژرانی ڕۆژانەی خەڵکی کوردستانی ڕۆژهەڵات کە بۆ دابین کردنی پژیوی ژیانی خۆیان ڕوویان کردووەتە پیشەی کۆڵبەری و گواستنەوەی کەل و پەل، بە پیلان و بە ئەنقەست و بەوپەڕی بێ بەرپرسایەتییەوە لە لایەن هێزە ئەمنییەتییەکانی ڕۆژی کۆماری ئیسلامییەوە دەکرێنە ئامانج و بریندار، کەم ئەندام و زۆرجاریش گیانیان لە دەست دەدەن.\nکۆماری ئیسلامی ئێران بە ئەنجامی سیاسەت هەڵە و شەرئەنگێزییەکانی لە ناوچەکە و پیلانی بە ئەنقەست دواکەوتوو ڕاگرتنی خەڵکی کوردستانی ڕۆژهەڵات لە بواری ئابوورییەوە، هۆکاری سەرەکی پاڵ پێوەنانی خەڵکە بۆ پیشەی نامرۆڤانەی "کۆڵبەری" و هەر خۆشی بە پیلان و بە ئەنقەست دەیانداتە بەر دەستڕێژی گوللە و دیان کوژێت.\nبە پێی ئامارەکان لە ماوەی شەش مانگی ڕابردوو ٥٢ کۆڵبەری کورد تاکوو ئێستا بە تەقەی ڕاستەوخۆی هێزەکانی ڕژیم گیانیان لە دەست داوە و بە دەیان کەسی تر بریندار و کەم ئەندام بوون.


ڕاگوێزرانی ٨ هاووڵاتیی بۆ زیندانه‌كانی سنه و ورمێ – رادیو ده‌نگی ئازادی و یه‌كسانی\nبه پێی ئه‌م ڕاپۆرته، سێ هاووڵاتیی خه‌ڵكی گوندی “سه‌ردۆش“ی مه‌ریوان به ناوه‌كانی “عه‌تا فه‌تحی” ٢٤ ساڵ ته‌مه‌ن، “هادی ڕه‌سائی” ٣٠ ساڵ ته‌مه‌ن و “سه‌لاح پووركه‌یوان” ٢٤ ساڵ ته‌مه‌ن به‌مه‌به‌ستی ئه‌و شته‌ی كه ناوی ده‌نێن ته‌كمیل كردنی په‌روه‌نده، ڕاپێچی گرتووخانه‌ی ئه‌منییه‌تی شاری سنه كراون. جێگه‌ی ئاماژه‌یه، ئه‌م سێ هاووڵاتییه شه‌وی چوارشه‌ممه ٢١ی گه‌ڵارێزان له لایه‌ن هێزه ئه‌منییه‌كانه‌وه ده‌ستبه‌سه‌ر كرابوون. له لایه‌كی دیكه‌وه پێنج هاووڵاتیی خه‌ڵكی شاری پیرانشار به ناوه‌كانی “ئیسماعیل حاجی عه‌بدوڵڵا” دانیشتووی گوندی شیناوا، “نه‌جمه‌دین سه‌خنوور” ته‌مه‌ن ٣٦ ساڵ و دانیشتووی گوندی گرگول، “شۆڕش عه‌بدوڵڵانژاد” ته‌مه‌ن ٣٧ ساڵ و دانیشتووی گوندی گرگول، “عه‌لی جۆڵا” دانیشتووی گوندی شیناوا و “سه‌لاح ئاجی” ته‌مه‌ن ٥٠ ساڵ و دانیشتووی گوندی گرگول، كه ڕێكه‌وتی ٢٥ی گه‌ڵارێزان ده‌ستبه‌سه‌ر كرابوون، بۆ لێپرسینه‌وه‌ی زیاتر گوازتراونه‌ته‌وه بۆ گرتووخانه‌ی ئیتلاعاتی ورمێ.\nPrevious Article ئازادكرانی چوار هاووڵاتیی به قه‌راری وه‌سیقه\nNext Article گیان له‌ده‌ستدانی كاسبكارێك له شاری سه‌قز


سەرۆک کۆمار د. به‌رهه‌م ساڵح، ئه‌مڕۆ پێنجشه‌ممه ٢٠٢٠/٧/٩ لە کۆشکی سەلام لە بەغدا پێشوازیکرد لە ئەندازیار محەممەد کەریم خەفاجی وەزیری کشتوکاڵ.\nلە دیدارەکەدا سەرۆک کۆمار جەختی لەگرنگی پشتیوانی و پارێزگاریکردن لە بەرهەمی ناوخۆیی و هاندانی جووتیاران و خاوەن کێڵگەکان کردەوە، لە رێگەی پێشکەشکردنی پێداویستییە کشتوکاڵییەکان، بەمەبەستی بەرزکردنەوە و پەرەپێدانی کەرتی کشتوکاڵ بەهەردوو بەشی رووەکی و ئاژەڵی.\nهەر لەدیدارەکەدا سەرۆک کۆمار، ئاماژەی بەوەکرد کە کشتوکاڵ بناغەی سەرەکی گەشەپێدانی گشتییە، ئەگەر بتوانین پەرەی پێ بدەین و پێشی بخەین و دەستی کار بخەینەگەڕ بەشێوەیەکی تەندروست، ئەوا دەتوانین بە تەواوی پشت بە بەرھەمە کشتوکاڵییە خۆماڵییەکان ببەستین لە ھەمان کاتدا وەبەرھێنانی پێوە بکەین لە بوارەکانی دیکەدا.\nلەکۆتایی دیدارەکەدا، ئاستەنگ و گرفتەکانی بەردەم کەرتی کشتوکاڵ خرایەروو، بەتایبەتی دوای تەشەنەکردنی پەتای کۆرۆنا، ھاوکات باس لەوەشکرا چارەسەركردنی ئەو كێشانە ئەركێكی پێویستە ئەنجامبدرێت بۆ هێنانەدی گەشەپێدان و پێشكەوتن.\nنوسینگەی ڕاگەیاندنی سەرۆکایەتی کۆمار\n49 جار خوێندراوه‌ته‌وه


به‌ته‌نها ده‌ستی مامۆستاكه نا، ده‌ستی هه‌مومان به‌ستراوه‌یه\nمحەمەد فاتیح 16/07/2020\nلای زۆربه‌مان رونه له‌م رۆژانه‌دا ، هێزه ئه‌منیه‌كان ده‌ستی مامۆستایه‌كیان به قه‌روێڵه‌ی ژنه‌كه‌یه‌وه كه دووچاری نه‌خۆشی كۆرۆنا بوبو له نه‌خۆشخانه‌ی گشتی كه‌ركوك كه‌له‌پچه‌كردبوو ، له‌كاتێكدا ژنه‌كه‌ی گیانی سپاردوه و ئه‌ویش هیچی بۆنه‌كراوه له فرمێسك رشتن به‌ولاوه و هیچ كارمه‌ندێكی نه‌خۆشخانه‌كه‌ش لایان له ژنه‌كه‌ی نه‌كردوه‌ته‌وه تاكو كۆچی كردوه ، ئه‌مه ته‌نها له‌به‌ر ئه‌وه‌ی مامۆستاكه كاتێك ژنه‌كه‌ی پێویستی به ئۆكسجین بوه و بۆی ده‌ركه‌وتوه ئه‌و بوتڵه ئۆكسجینه‌ی بۆ ژنه‌كه‌یان داناوه به‌تاڵه و كه‌سیش گوێی لێنه‌گرتوه ، ئامێرێكی له ئامێره‌كان شكاندوه و هێزه ئه‌منیه‌كانیش قۆڵبه‌ستیان كردوه به قه‌روێڵه‌ی ژنه‌كه‌یه‌وه ، تاكو ژنه‌كه‌ی به په‌تای كۆرۆنا گیانی سپاردوه .\nئه‌م چیرۆكه تراژیدیایه مه‌گه‌ر هه‌ر له وڵاتێكی وه‌كو عێراق و هه‌رێمێكی وه‌كو كوردستان روبدات و بكه‌رانیشی وه‌كو به‌رزه‌كی بانه بۆی ده‌ربچن !\nئاخر ئه‌مه چ یاسایه‌كه به قه‌روێڵه‌ی ژنه‌كه‌ته‌وه له نه‌خۆشخانه بتبه‌ستنه‌وه و ژنه‌كه‌شت له‌به‌رده‌متدا گیان پسپێرێت ، ئه‌گه‌ر پیاوه‌كه تاوانێكی كردوه ، ده‌توانن بیكه‌نه ده‌ره‌وه‌ی نه‌خۆشخانه‌كه یان ده‌ستبه‌سه‌ری بكه‌ن و رایگرن و زیندانی بكه‌ن ، به‌ڵام خۆ ژنه‌كه‌ی تاوانی نه‌كردوه و دووچاری نه‌خۆشی بۆته‌وه و پێویستی به چاودێری پزیشكی بوه ؟ !\nجا ئه‌مه و كوشتن چ جیاوازیه‌كی هه‌یه ، تۆ نه‌خۆشێك به‌جێبێڵیت و نه‌چیت به‌لایا و پێویستی به ئۆكسجین بێت ، بۆی دانه‌نرێت و به‌و حاڵه‌وه گیان بسپێرێت ، ئه‌مه نه‌ك هه‌ر كوشتنی به ئه‌نقه‌ست ، به‌ڵكو ئه‌شكه‌نجه‌دانه تاكو مردن !\nخه‌م مه‌خۆ مامۆستا گیان ، هه‌مومان ده‌ستوپێ به‌ستراوین ، به‌ده‌یان شتی نابه‌جێ و ناڕه‌وا و نایاسایی له‌هه‌رێمی كوردستاندا ده‌كرێت و هه‌ر وه‌كو تۆ هیچیشمان پێناكرێت !\nلێره نه یاسا سه‌روه‌ره و نه رێز له مافی مرۆڤ ده‌گیرێت و نه كوردستانێكی به‌هێزه و نه نیشتیمانیش هی مه‌موانه !\nهیچ خه‌م مه‌خۆ مامۆستا گیان ئێمه‌ش وه‌كو تۆ ده‌ستوپێ به‌ستراوین و به دیار ژیانمانه‌وه دانیشتوین تاكو گیانی ده‌سپێرێت ، ده‌سه‌ڵاتدارانیش ده‌ستوپێمان ناكه‌نه‌وه تاكو فریای ژیانمان كه‌وین و به‌به‌رچاومانه‌وه گیانی ده‌رنه‌چێت !\nئێمه‌ش رۆژانه سوكایه‌تیمان پێده‌كرێت و مافمان ده‌خورێت و پێشێل ده‌كرێت ، سه‌روه‌ریمان پێشێل ده‌كرێت ، بێڕێزی به یاساكان ده‌كرێت و به ئاره‌زوی خۆیان موچه‌مان پێده‌ده‌ن ، به ئاره‌زوی خۆیان كاره‌بامان پێده‌ده‌ن ، به ئاره‌زوی خۆیان بازگه‌كانمان لێده‌كه‌نه‌وه و لێمان داده‌خه‌ن ، به ئاره‌زوی خۆیان سه‌رانه‌مان لێوه‌رده‌گرن ، به ئاره‌زوی خۆیان باج ده‌خه‌نه سه‌رمان ، به ئاره‌زوی خۆیان ده‌مانده‌ن به‌یه‌كدا و ده‌ستله‌ملانی یه‌كترمان ده‌كه‌ن !\nئێمه‌ش به‌به‌رچاومانه‌وه نێشتیمانمان پارچه پارچه‌ی ده‌كه‌ن ، له‌توپه‌تی ده‌كه‌ن ، روتوقوتی ده‌كه‌نه‌وه و ده‌ستدرێژی ده‌كه‌نه سه‌ری و ده‌یڕه‌تێنن و ده‌یڕوتێننه‌وه و هیچیشمان پێناكرێ!\nته‌نانه‌ت دادگایه‌كیشمان نیه ، دادوه‌رێكیشمان نیه په‌نای بۆ به‌رین ، رۆژه‌كانمان هه‌موی بون به ئازار و برین ، ته‌نانه‌ت خوامان هه‌بوو ، رێگای خواشیان لێگرتین و خواشیان لێكردین !\nچیتر شكۆی پێنوس مه‌شكێنن


له لێكۆڵینه‌وه‌یه‌دا:گۆگڵ كرۆم توانی سه‌ربكه‌وێت به‌سه‌ر فایه‌رفۆكس!! – کەی ئای تی ئێن\nهەواڵ 5, كانونی یه‌كه‌م 2011\nله لێكۆڵینه‌وه‌یه‌دا:گۆگڵ كرۆم توانی سه‌ربكه‌وێت به‌سه‌ر فایه‌رفۆكس!!\nله لێكۆلێنه‌وه‌یه‌كیاندا كه ئه‌نجامیاندابوو كۆمپانیای Statcounter ڕایگه‌یاند كه‌وا له ڵێكۆڵینه‌وه‌كه‌یاندا ده‌ركه‌وتووه كه گۆگڵ كرۆم ڕیژه‌ی زیاتره له فایه‌رفۆكس بۆیه ئێستا به دووه‌م براوزه‌ردێت له‌دوای ئینته‌رنێت ئێكسپلوره‌ر. وه له‌به‌رامبه‌ر ئه‌مه‌شدا گۆگڵ كرۆم توانیویه‌تی فایه‌رفۆكس بكاته سێیه‌م له وێلایه‌ته یه‌كگرتووه‌كانی ئه‌ممریكادا ئه‌مه به‌گوێره‌ی لێكۆڵینه‌وه‌یه‌ك كه له مانگی 9ی 2011 دا ئه‌نجامدراووه.\nبه‌گوێره‌ی لێكۆڵینه‌ووه‌كه ده‌ركه‌وتووه كه گۆگڵ كرۆم ڕێژه‌ی 25.7% له بازاڕی جیهانیدا داگیركردووه “ئه‌مه له كاتێكدا له ساڵی 2009 ڕێژه‌كه‌ی له 4.66% تێپه‌ڕی نه‌ده‌كرد” له‌به‌رامبه‌ردا فایه‌رفۆكس ته‌نها ڕێژه‌ی 25.23%. هه‌یه له بازاڕی جیهانیدا.\nپاشانیش ئه‌مه‌مان له‌بیر نه‌چێت كه تا ئێستا ئینته‌رنێت ئێكسپلوره‌ر خۆی پاڵه‌وانی گۆره‌پانه و هه‌رخۆی یه‌كه‌مه به‌ڕێژه‌ی 40.63% له بازاڕی جیهانیدا و ڕێژه‌ی 50.66% له ویلایه‌ته یه‌كگرتووه‌كانی ئه‌مریكا، به‌ڵام به‌گوێره‌ی لێكۆڵینه‌وه‌كان وا ده‌رده‌كه‌وێت كه ڕێژه‌ی هه‌ردوو براوزه‌ر ئینته‌رنێت ئێكسپلوره‌ر و فایه‌ر فۆكس به خێرایی داده‌به‌زێت..\nئه‌م وێنه‌ی سه‌ره‌وه ده‌لاله‌ته له باشترین پێنج براوزه‌ره‌كان له نۆڤه‌مه‌به‌ری 2009 تا نۆڤه‌مبه‌ری 2011…\nبه‌ڵام ئه‌وه‌ی من وه‌كو لێكده‌ره‌وه‌یه‌كی هه‌وال ده‌یبینم ئه‌وه‌یه به‌هۆی ئه‌وه‌ی گۆگڵ كرۆم خاوه‌نه‌كه‌ی بریتییه له كۆمپانیایی گۆگڵ ئه‌و كۆمپانیایه‌ی كه‌س نییه ئیشی به به‌رهه‌مه‌كانی نه‌كردبێت، بۆیه زۆر گونجاوه بۆ به‌كاربه‌ران و به‌رهه‌مه‌كانی گۆگڵ زۆر به‌باشی كارده‌كات له‌سه‌ر ئه‌م براوزه‌ره و ئه‌مه جگه له بوونی ده‌یه‌ها Add-ons له ستۆره‌كه‌ی كرۆم بۆ زیاتر ده‌وه‌ڵه‌مه‌ندكردنی ئه‌م براوزه‌ره…


گەشتی ئاسمانیى نێوان سلێمانی، هەولێر و تاران دەستی پێکردەوە\nکۆدی هەواڵ: 1872\nڕێکەوتی بڵاوکردنەوە: 12:55 - 2021/05/03\nبەشی عێراق و هەرێمی کوردستان- پاش یەک ساڵ لە ڕاگرتنی گەشتەکان، جارێکی دیکە گەشتە ئاسمانییەکانی نێوان سلێمانی لە هەرێمی کوردستان و تاران دەستی پێکردەوە.\nبەپێی هەواڵی کوردپرێس، تاهیر عەبدوڵا بەڕێوەبەرى فڕۆکەخانەى نێودەوڵەتیی سلێمانى راگەیاند: گەشتە ڕاستەوخۆکانی نێوان فڕۆکەخانەی سلێمانی و تاران دەستی پێکردۆتەوە و کاتژمێر 23ی ڕۆژی یەکشەممە 12ی گوڵان 1400 فڕۆکەیێکی ئێرانی لە فڕۆکەخانەی سلێمانی نیشتەوە.\nهەروەها ئەحمەد هۆشیار بەڕێوەبەرى فڕۆکەخانەى نێودەوڵەتیی هەولێریش لەبارەی دەستپێکردنەوەی گەشتەکانی نێوان هەولێر و ئێران وتی ڕەزامەندیی دەربڕاوە لەگەڵ دەستپێکردنی گەشتەکان و لە ئێستادا بەشێوەی ئاسایی گەشتەکان بەردەوامن.\nتارانهەولێرسلێمانیفڕۆکەخانەتاهیر عەبدوڵڵائەحمەد هۆشیار\nعەلی حەمە ساڵح: قاچاخچێتی لە فڕۆکەخانەی سلێمانی و مەرزی باشماخ کەمیکردووە\nپارتی دیموکراتی کوردستان: پرسەکانی یەکێتی پەیوەندیی بە ناوخۆی برادەرانی یەكێتیی نیشتیمانیی كوردستانەوە هەیە\nپرسەکانی یەکێتی پەیوەندیی بە ناوخۆی برادەرانی یەكێتیی نیشتیمانیی كوردستانەوە هەیە\nبەشی عێراق و هەرێمی کوردستان- پارتی دیموکراتی کوردستان لەبارەى دۆخی چەند ڕۆژی ڕابردووی سلێمانی ڕایگەیاند، ئەو پرسە "پەیوەندی بە ناوخۆی برادەرانی یەكێتیی نیشتیمانیی كوردستانەوە هەیە".


جه‌نگى دووه‌مى (شه‌ڕى سارد)\nنه‌هرۆ عه‌لى / ئۆکرانیا\nجه‌نگى یه‌كه‌مى (شه‌ڕى سارد -Cold War) نزیكه‌ى 45 ساڵی خایاند، ئه‌وه بوو یه‌كێتیى سۆڤیه‌ت له یه‌ك هه‌ڵوه‌شا و ڕێگاى خۆش كرد بۆ هه‌ر چوارده كۆماره غه‌یره ڕوسییه‌كان سه‌ربه‌خۆیى خۆیان ڕابگه‌یه‌نن، له ئه‌وروپاى ڕۆژهه‌ڵاتیش هه‌موو كۆماره سۆشیالیسته‌كان ڕووخێنران و به‌وه‌ش جه‌نگى یه‌كه‌مى سارد كۆتایی هات. ئه‌وه‌ى جێگه‌ى سه‌رنجه ئه‌وه‌یه هه‌ر به داڕمانى یه‌كێتیى سۆڤیه‌ت ڕوسیا بوو به میراتگرى یه‌كێتیى سۆڤیه‌تى كۆن و بیرۆكه‌ى ئیمپراتۆریه‌تى سۆڤیه‌ت تاكو ئێستاكه‌ش له هزرى سه‌ركرده‌كانى ڕوسیادایه، به جۆرێك تاكو ئێستاش سه‌یرى كۆماره كۆنه‌كانى خۆى وه‌ك به‌شێك له ڕووسیا ده‌كات. \nبه درێژایى مێژوو، ڕوسیا به‌رژه‌وه‌ندیى خۆى له ڕێگاى نمایشكردنى هێزى سه‌ربازییه‌وه پاراستووه، قه‌یرانى جۆرجیا له ئابى (2008)دا له‌م مه‌یدانه‌دا جۆره زه‌نگێك بوو، وێنه‌ى تانكه ڕوسییه‌كان و سه‌ربازى ڕوسى له وڵاتێكى دراوسێى وه‌ك جۆرجیا، ئه‌وه‌ى نیشان دا كه كه‌ڵكه‌ڵه‌ى سیاسه‌ت له‌سه‌ر بنه‌ماى هێز هێشتا ماوه، ئه‌وه‌ى شایانى باسه، هێرشه‌كه‌ى ڕوسیا بۆ سه‌ر جۆرجیا، له چله‌مین ساڵڕۆژى هێرشى یه‌كێتیى سۆڤیه‌ت بۆ سه‌ر چیكۆسلۆڤاكیادا بوو، جگه له‌مه‌ش له به‌هارى ساڵى 2014 دا، به هه‌مان شێوه تانك و سه‌ربازه‌كانى ڕوسیا نیمچه‌دوورگه‌ى كریمیان (قرم) له ئۆكرانیا داگیر كرد و له هاوینى هه‌مان ساڵدا له ڕێگه‌ى به‌كرێگیراوه‌كانى خۆیه‌وه توانى باشوورى ڕۆژهه‌ڵاتى ئۆكرانیاش كه پێكهاتوون له ناوچه‌ى دۆنباس (دۆنێتسك و لوگانسك) به‌هه‌مان شێوه داگیر بكات، ئه‌م جۆره سیاسه‌ته‌ى ڕوسیا له كۆماره‌كانى تریشدا وه‌ك ماڵدۆڤیا، ئازه‌ربایجان، تاجیكستان ... دووباره كراوه‌ته‌وه، به‌م شێوه‌یه ده‌توانیین بڵێین ناكۆكییه‌كان و ئاڕاسته‌كانى ڕابردوو سه‌رله‌نوێ سه‌ریان هه‌ڵداوه‌ته‌وه.\nئه‌گه‌ر كه‌مێك لاپه‌ڕه‌كانى مێژوو هه‌ڵده‌ینه‌وه، ده‌بینیین ویلایه‌ته یه‌كگرتووه‌كانى ئه‌مه‌ریكا به‌هۆى (پلانى مارشاڵ)ه‌وه، له (حوزه‌یرانى ساڵى 1947)دا، پێشنیارى به‌خشینى یارمه‌تیى دارایى و ئابووریى بۆ ئه‌و وڵاتانه كرد كه له جه‌نگى دووه‌مى جیهانیدا زیانیان پێ كه‌وتبوو، چونكه له‌و كاته‌دا ئه‌مه‌ریكا تاقه وڵاتى سه‌رمایه‌دارى بوو كه جه‌نگ تووشى داڕمانى ئابووریى نه‌كردبێ، ئه‌وه‌ى ئاشكرایه ئه‌و كۆمه‌كه یه‌كێتیى سۆڤیه‌ت و وڵاتانى ڕۆژهه‌ڵاتى ئه‌وروپاشى ده‌گرته‌وه، به‌ڵام ئه‌و پێشنیاره به‌توندى له لایه‌ن (ستالین)ه‌وه ڕه‌ت كرایه‌وه، دیاره ئه‌و كاته ئه‌مه‌ریكا مه‌رامى خۆى هه‌بوو له به‌ستنه‌وه‌ى سۆڤیه‌ت به سسته‌مى سه‌رمایه‌داریى جیهانیه‌وه، بۆیه ئه‌م پێشنیاره به هیچ شێوه‌یه‌ك له لایه‌ن ستالینه‌وه قابیلى قبووڵكردن نه‌بوو، هه‌ر له‌و كاته‌وه ئیتر جه‌نگى یه‌كه‌مى سارد ده‌ستى پێكرد، له ساڵى 1991دا، واتا به كۆتایى جه‌نگى ساردى یه‌كه‌م، ئه‌مه‌ریكا جارێكى تر پێشنیازى هاریكارییه‌كى به‌رفراوانى له‌گه‌ڵ یه‌كێتیى ئه‌وروپا و ناتۆ و شانسى به ئه‌ندام بوون له یه‌كێتى ئه‌وروپا و گرووپى (G8) خسته به‌رده‌م ڕوسیا. له كۆبوونه‌وه‌ى سه‌رانى هاوپه‌مانێتیى ناتۆدا ستراتیژى هاریكارى و كۆبوونه‌وه له‌گه‌ڵ ڕوسیا خرایه به‌رباس تاكو ڕوسیا په‌راوێز نه‌خرێت، به‌ڵكو ببێته هاریكار، یه‌كێتیى ئه‌وروپا و ئه‌مه‌ریكا پشتیوانیان له ئابوورییه داته‌پیوه‌كه‌ى ڕوسیا كرد و كۆمپانیا خۆرئاواییه‌كان سه‌رمایه‌گوزارییه‌كى به‌رچاویان له ئابووری و دارایی ڕوسیادا كرد. ڕوسیا ده‌یتوانى سوود و قازانجێكى زۆر له ئابووریى جیهانى وه‌ربگرێت، به‌ڵام وه‌ڵامى سه‌ركرده‌كانى ڕوسیا هه‌ر وه‌ك وه‌ڵامه‌كه‌ى ئه‌و كاته‌ى ستالین بوو.\nدیاره ڕوسه‌كان به‌بێ جه‌نگ به گشتى و جه‌نگى سارد به تایبه‌تى ناتوانن بژین، ئه‌وه‌تا (ڤلادیمیر پوتین) سه‌رۆكى ڕوسیا به‌وپه‌ڕى ڕاشكاوانه و زۆر به‌ڕوونى ده‌ڵێت (نیگه‌رانى جه‌نگێكى ساردى نوێ نیم ...)، جگه له‌وه‌ش وه‌ك به‌هانه‌یه‌ك بۆ دووباره‌كردنه‌وه‌ى جه‌نگێكى ساردى تر، بێزارى و هه‌ڕه‌شه‌ى خۆى دژى قه‌ڵغانى مووشه‌كى ئه‌مه‌ریكا له (چیك و پۆڵۆنیا) ده‌رخستووه، به ئاشكرا له دواهه‌مین كۆنفرانسى ئاسایشى نێوده‌وڵه‌تى له شارى (میونیخ) له ئه‌ڵمانیا گوتى: سئه‌و پرۆژه ئه‌مه‌ریكییه ئاماژه‌یه‌كى نادۆستانه‌یه و كار ده‌كاته سه‌ر په‌یوه‌ندیى هه‌ردوو وڵات، به جۆرێك وڵاته‌كه‌ى ناچار ده‌كات ڕێوشوێنى دژ وه‌ربگرێتز، دواتریش سه‌رۆكى ئه‌ركانى گشتیى هێزه چه‌كداره‌كانى ڕوسیا ژه‌نه‌راڵ (یورى بالوڤسكى) گوتى:زڕوسیا پلان داده‌نێت هێز به‌كار بهێنێت دژى ئه‌و دامه‌زراوانه‌ى سه‌ر به سسته‌مى قه‌ڵغانى مووشه‌كى ئه‌مه‌ریكایه له خۆرهه‌ڵاتى ئه‌وروپادا ئه‌گه‌ر پێیوابوو ئه‌م سسته‌مانه مایه‌ى هه‌ڕه‌شه‌یه بۆ سه‌ر ئاسایشى وڵاته‌كه‌ى). جگه له‌مانه‌ش ڕوسیا به ناوى شه‌ڕى دژه‌تیرۆره‌وه به هه‌موو هێزێكیه‌وه هاتۆته ناوچه‌ى ڕۆژهه‌ڵاتى ناوه‌ڕاسته‌وه و به به‌هانه‌ى كه‌وتنه خواره‌وه‌ى فڕۆكه‌یه‌كى جه‌نگییه‌وه شه‌ڕ به توركیا ده‌فرۆشێت و ده‌یه‌وێت هێز بێنێته عێراقیشه‌وه. ئایا هه‌موو ئه‌م هه‌نگاوانه‌ى ڕوسیا ماناى ئه‌وه نییه كه جه‌نگى دووه‌مى شه‌ڕى سارد ده‌ستى پێكردووه؟ ده‌رئه‌نجامى ئه‌م جه‌نگه سارده نوێیه‌ش له به‌كارهێنانى (ڤیتۆ) كانى ڕوسیا له ئه‌نجومه‌نى ئاسایشى نه‌ته‌وه‌یه‌كگرتووه‌كان ده‌رباره‌ى سووریا و ئۆكرانیا و هه‌ڵوێستیان له‌سه‌ر به‌رنامه ئه‌تۆمییه‌كه‌ى ئێران به‌ئاشكرا ه‌ده‌ركه‌وت. به بۆچوونى من ڕوسیا ده‌بێ له نێوان سه‌ركه‌وتنه كورتمه‌ودا و سه‌ربازییه‌كانیدا و ده‌ستكه‌وته درێژمه‌ودا ئابووریه‌كانیدا یه‌كێكیان هه‌ڵبژێرێت.\nئێستا كاتى ئه‌وه هاتووه بپرسین، ئایا ئێمه‌ى كورد ده‌بێ چى له ڕوسیا چاوه‌ڕوان بكه‌ین؟ ئه‌گه‌ر زوو یان دره‌نگ سه‌ربه‌خۆیى كوردستان ڕابگه‌یه‌نین، پشتگیریمان ده‌كات یان به پێچه‌وانه‌وه؟ به‌و ئه‌زموونه ده‌وڵه‌مه‌نده‌ى كه هه‌مانه له‌گه‌ڵ ڕوسه‌كاندا، پێم وایه ئه‌سته‌مه چاوه‌ڕوانى هه‌ڵوێستێكى باش له ڕوسیا بكه‌ین، به‌ڵام به‌ده‌ر له ئاره‌زووى ئێمه و بمانه‌وێت و نه‌مانه‌وێت هێشتاكه ڕوسیا زلهێزێكى جیهانییه و ئه‌ندامى هه‌میشه‌یى ئه‌نجومه‌نى ئاسایشى نه‌ته‌وه‌یه‌كگرتووه‌كانه‌وه و مافى به‌كارهێنانى ڤیتۆى هه‌یه، بۆیه هه‌رچۆنێك بێت پێویسته خوێندنه‌وه‌یه‌كى زۆر وریایانه بۆ هه‌ڵوێستى مۆسكۆ له به‌یانكردنى سه‌ربه‌خۆیى كوردستان بكه‌ین. له كۆتاییدا ئه‌وه‌ى ماوه‌ته‌وه بیڵێم ئه‌وه‌یه وه‌ك ده‌زانیین جه‌نگى سارد هه‌میشه له به‌رژه‌وه‌ندیى وڵاته زلهێزه‌كاندا بووه و قوربانییه‌كانیشى وڵاته لاواز و بچووكه‌كانن، به تایبه‌تى ئه‌و میلله‌تانه‌ى كه تاكو ئێستاكه خاوه‌نى ده‌وڵه‌تى سه‌ربه‌خۆ نیین. وه‌ك ده‌ڵێن گه‌مه‌كه ده‌ستى پێ كردووه و ئه‌نجامه‌كه‌شى ده‌كه‌وێته سه‌ر تواناى یاریزانه‌كان و لێهاتوویى ڕاهێنه‌ره‌كان.


تاتۆ... چه‌ند مه‌ترسی و هۆشیاریه‌ک به‌رله‌وه‌ی بکرێت\nدانانی تاتۆیه‌ک له سه‌ر پێست له‌وانه‌یه چه‌ند کاتژمێرێک بخایه‌نێت، به‌ڵام شایه‌نی بیرکردنه‌وه و وردبوونه‌وه‌یه‌کی زۆره به‌رله‌وه‌ی بکرێت. ئه‌و بیرۆکه‌یه‌ی ئه‌مڕۆ به‌لاته‌وه جوان و به‌رچاوه، ئه‌گه‌ری زۆری هه‌یه لێت ببێته سه‌رچاوه‌یه‌کی په‌شیمانی له داهاتوودا، بۆیه به‌رله‌وه‌ی تاتۆ له‌سه‌ر له‌ش دابندرێت پێسته مه‌ترسییه‌کانی له‌به‌رچاو بگیردرێت.\nتاتۆ بریتیه له نیشانه‌یه‌ک یاخود نه‌خشێکی هه‌میشه‌یی داده‌ندرێت له‌سه‌ر پێست به‌هۆی خستنی یاخود چاندنی بۆیه بۆناو چینی سه‌ره‌وه‌ی پێست. له کاتی کاره‌که‌دا، ده‌رزیه‌ک که به‌ستراوه به ئامێرێک "بۆیه‌ی تێدایه" پێست کون ده‌کات به‌به‌رده‌وامی، ئه‌م کاره هاوشێوه‌ی کاری مه‌کینه‌ی دورمانی جلوبه‌رگه. له‌گه‌ڵ هه‌ر کون کردنێک، ده‌رزیه‌که دڵۆپێک له بۆیه ده‌خاته ژێر پێسته‌وه.\nله‌به‌ر ئه‌وه‌ی له‌کاتی دانانی تاتۆ پێست کون کون ده‌کرێت - که سه‌ره‌کیترین دیواری پاراستنی له‌شه - بۆیه ئه‌گه‌ری هه‌وکردنی پێست و تووشبوون به نه‌خۆشی زۆره.\nله ڕووی ته‌ندروستیه، ئه‌گه‌ر ده‌رمانێکی یاخود هه‌ر کارێکی په‌یوه‌ندی به ته‌ندروستیه‌وه هه‌بێت، ده‌بێت له‌لایه‌ن ڕێکخراوی ئێف دی ئه‌ی ئه‌مریکی په‌سند کرێت که شیاوه بۆ به‌کارهێنان یاخود به ئه‌نجامگه‌یاندن. به‌ڵام تاتۆ له‌به‌رئه‌وه‌ی شتێکی پێویست نیه و ته‌نها بۆ مه‌به‌ستی جوانکاریه، بۆیه ڕێکخراوی ئێف دی ئه‌ی ئه‌مریکی په‌سندی نه‌کردوه. هه‌روه‌ها ئه‌و بۆیانه‌ی "مه‌ره‌که‌ب" که به‌کارده‌هێندرێت له‌کاتی تاتۆ دانان، په‌سند نه‌کراوه.\nبه‌گشتی مه‌ترسیه‌کانی تاتۆ بریتین له؛\nیه‌که‌م/ گواسته‌نه‌وه‌و و تووشبوون به‌و نه‌خۆشیانه‌ی له رێگای خوێنه‌وه ده‌گوازرێنه‌وه له کسێک بۆ یه‌کێکی تر، وه‌ک نه‌خۆشی هه‌وکردنی ڤایرۆسی جگه‌ر جۆری بی و سی، نه‌خۆشی گزاز "ده‌رده کۆپان"، سیل، ئایدز.\nدووه‌م/ نه‌خۆشی پێستی، وه‌ک هه‌وکردنی به‌کتریای پێست و شێوانی پێست.\nسێیه‌م/ کاردانه‌وه‌ی هه‌ستیاری له‌ش "حساسیة" بۆ بۆیه‌کان.\nچواره‌م/ زۆر به ده‌گمه‌ن له‌کاتی ئه‌نجام گه‌یاندنی پشکنینی ئێم ئاڕ ئای، له‌وانه‌ی پێستی که‌سه‌که تووشی سووستان و ئه‌ستووربوون بێت، هه‌روه‌ها کاریگه‌ری هه‌یه له‌سه‌ر باشی و جۆری وێنه‌ی ئێم ئاڕ ئایه‌که.\nچه‌ند هۆشیاریه‌ک بۆ که‌م کردنه‌وه‌ی مه‌ترسیه‌کانی تاتۆ\nیه‌که‌م/ پێویسته ئه‌و سه‌نته‌ره‌ی یاخود ئه‌و که‌سه‌ی کاری تاتۆ دانان ده‌کات "وه‌ستا" ڕێگا پێدراوبێت له‌لایه‌ن حکومه‌ته‌وه، هه‌روه‌ها ناوبانگی باشی هه‌بێت له پاکی و جوانی کاره‌که‌ی.\nدووه‌م/ ئه‌و که‌لوپه‌لانه‌ی که به‌کارده‌هنێدرێن بۆ دانانی تاتۆ، پێویسته باش و پاکژ رابگیردێن "تعقیم" به ئامێری ئۆتۆکلێیڤ، ئۆتۆکلێیڤ ئامێرێکه به‌هۆی گه‌رمیه‌وه که‌لوپه‌ل پاگژ "تعقیم" ده‌کات. ئه‌و که‌لوپه‌لانه‌ی ناتواندرێت به ئۆتۆکلێیڤ باکژبکرێنه‌وه، پێویسته یه‌ک جار به‌کاربهێدرێن.\nسێیه‌م/ وه‌ستا ده‌بێت ده‌سته‌کانی جوان بشوات و له‌گه‌ڵ هه‌ر کارێک پێویسته ده‌سته‌وانه‌ی لاستیکی نوێ له‌ده‌ست بکات.\n>>بابه‌تی ته‌ندروستی زیاتر>>


قەیرانی نرخی خۆراك: کێ بەرپرسیارە؟ | چرای ئازادی\nچرای ئازادی > ئابوری > قەیرانی نرخی خۆراك: کێ بەرپرسیارە؟\nقەیرانی نرخی خۆراك: کێ بەرپرسیارە؟\n♦ ئیمانۆوێل مارتا\nئه‌و ئاژاوانه‌ی برسێتی که به هۆی به‌رزبوونه‌وه‌ی نرخی خۆراکه‌وه روده‌ده‌ن درامایه‌کی دزێوی مرۆڤایه‌تیه. نرخی جیهانیی گه‌نم له ماوه‌ی سێ ساڵدا نزیکه‌ی سێ ئه‌وه‌نده به‌رزبۆته‌وه و له ماوه‌ی ساڵی رابردوشدا دوو ئه‌وه‌نده به‌رزبۆته‌وه، نرخی برنجیش له ماوه‌ی سێ مانگدا زیاتر 50% به‌زربۆته‌وه. نرخی ژه‌مێك خواردن له زۆربه‌ی وڵاته هه‌ژاره‌کاندا 40% گرانتره له‌چاو ساڵێك له‌مه‌وبه‌ردا. کاتێك که کڕینی خۆراك ده‌کرێت 75%ی بو‌دجه‌ی ماڵێك پێکبهێنێت، ئه‌وا ئه‌م نرخ زیادبونانه ده‌بنه کابوس. ده‌کرێت ئه‌مه مانای ئه‌وه‌بێت که ملیۆنان ده‌چنه‌وه ژێر هێڵی هه‌ژاری و هه‌وڵی گه‌شه‌سه‌ندنی چه‌ند ساڵێك ده‌سڕێته‌وه. ئایا هۆکاره‌کانی ئه‌م باره چین؟\nله‌به‌رئه‌وه‌ی که ئابوری پێکهاتووه له تۆڕێکی پێکداچوی ئاڵۆز، ئه‌وا ده‌بێت به شێوه‌یه‌کی قوڵتر له‌وه‌ی که هه‌میشه ده‌کرێت به دوای هۆکاره راسته‌قینه‌کانی ئه‌م قه‌یرانه‌دا بگه‌ڕێین. ئه‌م قه‌یرانه ده‌کرێت وا لێکبدرێته‌وه که ئه‌نجامی نائه‌نقه‌ستی- کاریگه‌ری لاده‌ری- ژماره‌یه‌ك له سیاسه‌تیکار بێت که رێگه له بڕیار به‌ده‌ستتان ده‌گرێت له‌وه‌ی به شێوه‌یه‌کی به‌رپرسانه مامه‌ڵه بکه‌ن.\nبه‌ڵام سه‌ره‌تا، با ئه‌وه بێننیه‌وه یادی خۆمان که ساڵانه ملیۆنان خه‌ڵك خۆیان له هه‌ژاری قوتار ده‌که‌ن فه‌زڵی ئه‌مه‌ش ده‌گه‌ڕێته‌وه بۆ تێکه‌ڵبوونی ئابورییه‌که‌یان به به‌جیهانیبوون. به‌راستی ئه‌مه هه‌واڵیکی زۆر دڵخۆشکه‌ره به‌ڵام ئه‌مه بۆته هۆی زیادکردنی داواکاری له‌سه‌ر خۆراك و به‌تایبه‌تی گۆشت (مه‌ڕوماڵاتیش پێویستیان به دانه‌وێڵه هه‌یه). ئێستاش ده‌بێت له‌وه تێبگه‌ین که ئایا بۆچی دابینکردنی (supply)خۆراك نایه‌ته‌وه له‌گه‌ڵ—یاخود رێگه‌ی پێنادرێت بێته‌وه له‌گه‌ڵ—داواکارییدا. له کاتێکدا پێویسته مه‌ترسیه‌کانی که‌شوهه‌وا به هه‌ند وه‌ربگرین (وه‌ك وشکه‌ساڵی له ئوستورالیا)، به شێوه‌یه‌کی گشتی ده‌بێت له‌و ره‌گه‌زه سیاسیه راسته‌خۆ و ناراسته‌وخۆیانه وردبینه‌وه که رێگه له بازاڕ ده‌گرن بۆ گونجاندنی چه‌ندێتی و هێشتنه‌وه‌ی نرخ به شێوه‌یه‌کی رێژه‌یی له هه‌ر بارێکدا که گونجاوبێت. \nکاریگه‌رییه پێچه‌وانه‌کانی کۆمه‌کی دارایی و پاراستنخوازی1\nهه‌ندێك جار کۆمه‌کی دارایی له وڵاته ده‌وڵه‌مه‌نده‌کاندا به شێوه‌یه‌کی دروست ئاماژه‌ی پێده‌درێت. ئه‌و کۆمه‌کانه دوو جۆر کاریگه‌ری ده‌خه‌نه‌وه. یه‌که‌م، کۆمه‌کی دارایی به‌رهه‌مهێنه‌ران راده‌کێشێت به‌ره‌وه به‌رهه‌مهێنانی دانه‌وێڵه‌ی کۆمه‌ککراو. کاتێکیش که حکومه‌ت کۆمه‌کی دارایی کشتوکاڵکردن ده‌کات له پێناو به‌رهه‌مهێنانی خۆراکه‌وزه (ئه‌و وزه‌یه‌ی که له خۆراکه‌وه به‌رهه‌م ده‌هێنرێت وه‌ک ئیسانۆڵ)، ئه‌مه مانای ئه‌وه‌یه که کشتوکاڵکردن بۆ خواردن که‌مده‌کات و نرخی دانه‌وێڵه‌ش به‌رز ده‌بێته‌وه. دووه‌م کاریگه‌ری ئه‌وه‌یه که کۆمه‌کی دارایی هاوشانی گومرگ له وڵاته ده‌وڵه‌مه‌نده‌کاندا ده‌بنه هۆی ده‌رگا داخستن به‌سه‌ر وڵاته هه‌ژاره‌کاندا، ئه‌مه‌ش رێگه‌ی ئه‌وه‌یان لێده‌گرێت که له بازاڕی وڵاته ده‌وڵه‌مه‌نده‌کاندا کێبڕکێ بکه‌ن و گه‌شه به سودی کێبڕکێی خۆیان بده‌ن. له‌گه‌ڵ ئه‌وه‌شدا ده‌بێت ئه‌وه‌ش بێنینه‌وه یادی خۆمان که ئابوری پاراستنخوازی، به تایبه‌تی له وڵاته ئه‌فه‌ریقیاییه‌کاندا،ده‌ستده‌خاته بینه‌قاقای ئابوری ئه‌و وڵاتانه‌وه له‌رێگه‌ی که‌مکردنه‌وه‌ی ئه‌گه‌ره‌کانی هه‌بوونی بازاڕی ناوچه‌یی به‌رهه‌م-هانده‌ر. له‌به‌ر ئه‌مه سیاسه‌تیکاری ئابوری پاراستنخوازی تا به‌شێک له به‌رپرسیارێتی له ئه‌وستۆیه.\nپێویستی هه‌بوونی موڵکداریی زه‌وی کشتوکاڵی\nرێکخستنه دامه‌زراوه‌ییه‌کان بۆ موڵکداریی زه‌وی کشتوکاڵی فاکته‌ری بنه‌ڕه‌تین له تێگه‌یشتنماندا بۆ گرفته‌کانی خۆراک له رۆژگاری ئه‌مڕۆدا. له هه‌ندێك وڵاتدا کاڵا بیانییه‌کان ته‌نیا هۆکاری که‌می دا‌بینکردنی خۆراك نین. تۆ ناتوانیت لۆمه‌ی ئه‌و بازاڕه بکه‌یت که ناتوانێت گه‌شه بکات. له ئه‌فه‌ریقا کێشه‌ی سه‌ره‌کی کشتوکاڵ ئه‌وه‌یه که مافه‌کانی موڵکداریی زه‌وی به شێوه‌یه‌کی ناته‌واو دیاریکراون و ئه‌مه‌ش دژه‌هانده‌ری وه‌به‌رهێنانه.\nگه‌وره‌ترین زه‌حمه‌تی سیاسه‌تیکاری گه‌شه‌سه‌ندن بریتیه له هاندانی فروانبوونی کشتوکاڵ له هه‌ندێك وڵاتاندا له رێگه‌ی رێگه‌دان به رێکخستنی دامه‌زراوه‌یی- ئاوێته‌بوو به نه‌ریته خۆماڵیه‌کان- به گرتنه‌ده‌ستی به‌رپرسیارێتی “ئه‌نترۆپه‌نۆره2 گێڵگه‌داره‌کان”. ته‌نها به هانده‌ره‌ی له‌م شێوه‌یه دابینکردنی به‌روبوومه کشتوکاڵیه‌کان له هه‌ندێك و‌ڵاتدا به‌راستی سه‌رهه‌ڵده‌ده‌ن. له‌م رووه‌وه به‌م دواییانه‌دا وڵاتی چین پاراستنی مافه‌کانی موڵکداریی جوتیاره‌کانی به‌هێزکرد. ئه‌مه نمونه‌یه‌که ده‌کرێت شوێن پێی هه‌ڵبگیرێت.\nرۆڵی رێکخراوه کۆمه‌كبه‌خشه نێوده‌ڵه‌تیه‌کان\nسیاسه‌تیکاره ده‌ستتێوه‌رده‌ره‌کانی بانکی جیهانی و رێکخراوی نه‌ختی نێوده‌وڵه‌تی تاراده‌یه‌ک هیچ ئه‌نجامێکی پۆزه‌تیڤی لێنه‌که‌وته‌وه له‌چاو ئه‌و بڕه پاره زۆره‌دا که له پرۆسه‌ی کۆمه‌ککردنه‌که‌دا لوشدراوه. سه‌ره‌ڕای ئه‌وه‌ش هه‌ندێك ئابوری هه‌ژاریان وا لێکرد که “به‌رده‌وام پشتبه‌ستۆ بن ” (واته پشت ببه‌ستن به لایه‌نێکی ده‌ره‌کی وه‌ک کۆمه‌ک). له رێگه‌ی “ته‌کانی گه‌وره”ی خه‌یاڵاوی دژه‌به‌رهه‌مهێنانه‌وه قه‌رزی بێشومار دراون که به‌دوایاندا ‘به‌رنامه‌کانی گونجاندنی بنه‌ڕه‌تی هاتوون.\nبه‌م پێیه‌ش، مه‌رجی سه‌ر وڵاته کۆمه‌ککروه‌کان ئه‌وه‌بوو که هه‌ندێک جار گه‌شه به کشتوکاڵی ناخۆراکی وه‌ك لۆکه بده‌ن بۆ ناردنه ده‌ره‌وه بۆ ئه‌وه‌ی که قه‌رزه‌کانیان بده‌نه‌وه. به‌م شێوه‌یه ئه‌م سیاسه‌تیکاره کۆمه‌کئامێزه ئاسایشی خۆراکی هه‌ندێك وڵاتی هه‌ژاری تێکدا. به‌ڵام له هه‌مان کاتدا حکومه‌ته نابه‌رپرس و گه‌نده‌ڵه‌کانیشی ده‌وڵه‌مه‌ند کرد و له شوێنی خۆیان هێشتنیه‌وه. تا ئێستاش رێکخراوه نێوده‌وڵه‌تیه‌کان پاره‌یان به‌قه‌رز ده‌ده‌نێ له کاتێکدا ئه‌وانیش سه‌رقاڵی سه‌رکوتکردنی خه‌ڵکه‌کانی خۆیانن و رێگه‌ی ئه‌وه‌یان لێده‌گرن که سود له ئازادی ئابوری وه‌ربگرن.  \nکاریگه‌ری قه‌یرانه دراوییه‌کان\nقه‌یرانه دراوییه‌کانی ئه‌م دواییانه تا راده‌یه‌ك کاریگه‌ری هه‌بوو له‌سه‌ر بازاڕی خۆراك، له‌به‌ر ئه‌وه‌ی که ئێستا برنج و گه‌نمه‌شامی بوونه‌ته جێگه‌ی متمانه‌ی وه‌به‌رهێنان له‌لایه‌ن پێشبینیکه‌رانی نرخه‌وه. بۆیه ئێمه ده‌بێت به دوای لێکدانه‌وه‌یه‌کی ناراسته‌وخۆی قه‌یرانی خۆراكدا بگه‌ڕێین که له پشت قه‌یرانه دراوییه‌کانه‌وه‌یه. ئه‌وه‌ی که ده‌یبینینه‌وه ئه‌وه‌یه که بانکه ئه‌مه‌ریکیه‌کان قه‌رزێکی زۆری سه‌رکه‌ش (ئه‌و قه‌رزه‌ی که ئه‌گه‌ری فه‌وتانی زۆره به بڕی سوی زۆر ده‌درێت به قه‌رزوه‌رگر) ده‌ده‌ن به قه‌رزکه‌ران. به‌ڵام خه‌ڵکێکی که‌م درك به‌وه ده‌که‌ن که ئه‌مه به شێوه‌یه‌کی به‌هێز په‌یوه‌ندی به سیاسه‌تیکاری بانکی ناوه‌ندییه‌وه‌ی ئه‌مه‌ریکاوه هه‌یه. ئه‌وه‌ی که زۆر جار پێی ده‌وترێت ‘بیروباوه‌ڕی گرینسپان4′ به لایه‌نی که‌مه‌وه یه‌ك کاریگه‌ری گه‌وره‌ی پێچه‌وانه‌ی دروستکردووه:\nئه‌ویش ئه‌وه‌یه که بانکی ناوه‌ندی به رێگه‌یه‌ك له رێگه‌کان ‘زه‌مانه‌تی’ ئه‌و دۆڕاوانه (بانکانه) ده‌کات که به ده‌ستی ئه‌نقه‌ست سه‌رکه‌شی ده‌که‌ن. سیاسه‌تیکاری ئه‌م هانده‌ره هه‌ڵه‌یه وای له بانکه‌کان کرد که به شێوه‌یه‌کی نابه‌رپرسانه مامه‌ڵه بکه‌ن و له ئه‌نجامیشدا ئه‌و ره‌فتارانه قه‌یرانی جیهانیان لێکه‌وته‌وه. لێره‌دا هاوشێوه‌بونیكی سه‌رنجراکێش له هه‌ڵسوکه‌وتی بانکی جیهانی و رێکخراوی نه‌ختی نێوده‌وڵه‌تیدا: رێکخراوه لوتکه‌ییه‌کان وا له رێکخراوکانی ژێرکۆنترۆڵیان ده‌که‌ن که نابه‌رپرس بن. له کاتێکدا، ده‌وڵه‌ت و بازاڕ ته‌نها ئه‌و کاته به شێوه‌یه‌کی کاریگه‌رانه کار ده‌که‌ن که به‌رپرسیارێتی بڕیارده‌ره‌کان مایه‌ی ئه‌وه بێت سزا بدرێت (له‌کاتی هه‌ڵه‌دا). \nبه‌رزی نرخی نه‌وت\nدواجار به‌رزبونه‌وه‌ی نرخی نه‌وت کاریگه‌ری له‌سه‌ر نرخی گواستنه‌وه دانا و ده‌رئه‌نجامیش له‌سه‌ر نرخی خۆراك. به‌رزبونه‌وه‌ی نرخی نه‌وت ده‌گه‌ڕێندرێته‌وه بۆ ئه‌وه‌ی که په‌یوه‌ندی به زیادبوونی داواکارییه‌وه‌وه هه‌یه له‌سه‌ر ئاستی جیهانی که له بنه‌ڕه‌تدا دابینکردن که کۆمه‌ڵه‌ی به‌رهه‌مهێنه‌ران کۆنترۆلێانکردوه ئه‌وه‌نده نه‌گۆڕه وه‌به‌رنه‌هێنانی نه‌کردوه بۆ خۆگونجاندنی به‌رهه‌مه‌کانی. ئه‌مه جگه له‌وه‌ی که نه‌وتیش له جێگه‌ی متامانه‌ی وه‌به‌رهێنانه بۆ پێشبینیکه‌رانی نرخ له‌م ساتی قه‌یرانه‌دا: بۆیه زیادکردنی نرخ ده‌کرێت به شێوه‌یه‌کی هێنده‌کی و ناراسته‌وخۆ بگه‌ڕێته‌وه بۆ ئه‌و که‌سانه‌ی که به‌رپرسن له‌م قه‌یرانه داراییه.\nکۆمه‌کی فریاکه‌وتن پێویسته بۆ ده‌ربازکردنی خه‌ڵك له کاره‌سات. به‌ڵام، پاش چاره‌سه‌رکردنی ده‌رکه‌وته‌کان ئێمه ده‌بێت له‌و هۆکاره قوڵه بنه‌ڕه‌تیانه بکۆڵینه‌وه که بونه‌ته هۆی در‌وستکردنی ئه‌م نایه‌کسانیه. هێشتاش نوێنه‌ره “به‌رپرسه‌کان”ی رێکخراوه‌کان و ده‌وڵه‌تان هه‌ڵگری گوتارێکی به‌رپرسانه نین. گوێ بیستی باسکردنبووین له ‘ره‌وشی نوێ’ بۆ کۆمه‌کی لاوه‌کی درێژخایه‌ن له لایه‌ن سه‌رۆکی بانکی جیهانییه‌وه، له‌باره‌ی تێکدانه‌کانی بازاڕی نوێ، ته‌نانه‌ت گوێشمان له هێشێتنه‌وه‌ی ئابوری پاراستنخوازی ئه‌روپی بوو له لایه‌ن وه‌زیری کشتوکاڵی فه‌ره‌نسیه‌وه. ئه‌مانه ئاماژه‌ی خراپن. ئه‌م قه‌یرانه ده‌بێت ببێته هه‌لێك بۆ بره‌ودان به بیرۆکه‌ی به‌رپرسیاربوون له سیسته‌که‌مه‌دا و دووباره بیرکردنه‌وه له سیاسه‌تی کاری گه‌شه‌سه‌ندن له فروانترین مانایدا. ئه‌مه‌ش مانای گۆڕینی چۆنێتی مامه‌ڵه‌کردنه له ناو رێکخراوه جیهانیه کۆمه‌ککه‌ره‌کاندا، له ناو حکومه‌تی وڵاته هه‌ژاره‌کاندا و بێگومانیش له وڵاته ده‌وڵه‌مه‌نده‌کاندا.\n1-پاراستنخوازی بریتیه له رێبازی پاراستنی به‌رهه‌می ناوخویی له کێبڕکێی به‌رهه‌می ده‌ره‌کی له‌ڕێگه‌ی سه‌پاندی گومرگی زیاده‌وه له‌سه‌ر هاوردن و هه‌روه‌ها به‌خشنی کۆمه‌کی دارایی به به‌رهه‌م هێنه‌ره ناوخۆییاکان ئه‌مه‌ش له‌لایه‌ن حکومه‌ته‌وه ده‌کرێت.\n2-ئه‌نترۆپه‌نۆر: به‌و که‌سانه دوترێت که خاوه‌نی بیرۆکه‌ی ئابوری نوێن و سه‌رکه‌شی ئه‌وه ده‌که‌ن که پرۆژه و کاری نوێ دابمه‌زرێنن.\n3-بریتیه له‌و مه‌رجانه‌ی که بانکی جیهانی و رێکخراوی نه‌ختی نێوده‌وڵه‌تی به‌سه‌ر ئه‌و وڵاتانه‌دا ده‌یان سه‌پاندن که قه‌رزیان لێوه‌رده‌گرتن له‌به‌رامبه‌ر سه‌پاندی بڕی که‌می سوو به‌سه‌ر پاره‌ی قه‌رزکراودا. مه‌رجه‌کان په‌یوه‌ندیان هه‌بوو به چۆنیه‌تی خه‌رجکردنی پاره‌ی قه‌رزکراوه‌وه، واته له‌و بوارانه‌دا که بانک و رێکخراو ده‌یانسه‌پاندن.\n4-له ئالان گرینسپانه‌وه ها‌تووه که به‌ڕێوه‌به‌ری بانکی ناوه‌ندی ئه‌مه‌ریکی بوو بۆ ماوه‌ی پێنج سوڕی یه‌ك له دوای یه‌ك له ساڵی 1987 ه‌وه بۆ 2006. بیروباوه‌ڕی گرینسپان په‌یوه‌ندی به داشکانی نرخی سووه‌وه هه‌یه بۆ زیادکردنی پاره له بازاڕدا و هاندانی وه‌به‌رهێنان.\nنوسه‌ر دکتۆر ئیمانوێڵ مارتا سه‌رنوسه‌ری پرۆژه‌ی فرانسزمانی رێکخراوی که‌یتۆیهwww.UnMondeLibre.org.


وه‌زاره‌تی ته‌ندروستی جۆرێكی حه‌ب و كرێم قه‌ده‌غه ده‌كات\nهەواڵ / کوردستان :: 07/03/2018 :: 11838 جار بینراوە\nبەڕێوەبەرایەتی کۆنتڕۆڵکردنی جۆری ده‌رمان له‌وه‌زاره‌تی ته‌ندروستی هه‌رێم رایده‌گه‌یه‌نێت "حه‌بی جۆری Atacand 8mg و جێڵی جۆری "Olfen Gel"، كه لەبازاڕه‌كان ده‌فرۆشرێن، خاسێته‌كانیان تیادا نییه و پێویسته به‌كارنه‌هێندرێن".\nبەڕێوەبەرایەتی کۆنتڕۆڵکردنی جۆری ده‌رمان له وه‌زاره‌تی ته‌ندروستی هه‌رێم رایگه‌یاندووه، دوای ئاگادارکردنەوەیان له بوونی جێڵی جۆری "Olfen Gel" به ژماره باچی "N 52335" كه له بازاڕەکانی دەرمان ده‌فرۆشرێن، تیمی چاودێریی بازاڕ دەستیبەسەردا گرت.\nبەپێی پشکنینەکان دەرکەوتووە ئەو ماددەیه دەقاودەق خاسیەتەکانی نییه و هیچ کاریگەرییەکی چارەسەریی نییه و رێژەی مادده چالاکەکەی سفره.\nداواش لەهاوڵاتیان دەکرێت لەبەکارهێنانی ئەم جێڵه بەم ژماره باچه خۆیان بپارێزن و لەکاتی بەرچاوکەوتنیان لەبازاڕەکانی دەرمان، به‌ڕێوه‌به‌رایه‌تی كۆنتڕۆڵی ده‌رمان ئاگاداربكه‌نه‌وه.\nله‌به‌شێكی تری راگه‌یاندراوه‌كه، بەڕێوەبەرایەتیی کۆنتڕۆڵی جۆریی دەرمان ئاماژه‌ی به‌وه كردووه كه دوای بەدواداچوون و پشکنینی له تاقیگەکانی خۆی، بۆی دەرکەوتووه که حەبی "Atacand 8mg"، که رۆژی بەرهەمهێنانەکەی "6/2015"یه، به ژماره باچی "NAED"، دەقاودەق خاسیەتەکانی تیادا نییه و هیچ کاریگەرییەکی چارەسەری نییه.\nكۆنتڕۆڵی ده‌رمان داوا له هاوڵاتیان دەکات له بەکارهێنانی ئەم حەبه بەو ژماره باچه خۆیان بپارێزن، داواش له دەرمانخانه و کۆگاکانی دەرمان و هاوڵاتیان دەکات له هەر شوێنێکی بازاڕی دەرمان ئەم حەبەیان بەرچاوکەوت، ئاگاداریان بکەنەوه.


Farhad Shakali – Dengekan\nHome / Articles Posted by Farhad Shakali\nWritten on April 14, 2021, by Farhad Shakali\nلەم چەند ڕۆژەی دواییدا، هەواڵێک بڵاو کرایەوە کە پارلەمانی کوردستان پێشنیازێکی ئامادە کردووە بۆ ئەوەی دەنگی لەسەر بدرێت و ڕۆژێک بۆ ڕۆژنامەگەریی کوردی دیاری بکرێت. ڕۆژەکەیش، وەک لە هەواڵەکەدا خوێندمەوە، Continue Reading »\nComments Off on پارلەمانی کوردستان: زانست و ئاوەز یا کوێرەڕێ.. فەرهاد شاکەلی\nسانسۆر: بەرهەمی بیرێکی فاشیستانەیە … فەرهاد شاکەلی\nWritten on September 28, 2020, by Farhad Shakali\nئەو ئاگادارییەی لەم چەند ڕۆژەی دواییدا وەزارەتی (ڕۆشنبیری!)ی هەرێمی کوردستان بڵاوی کردووەتەوە، بەرهەمی بیرکردنەوەیەکی فاشیستانەیە. با جارێ ئەوە لەولاوە بوەستێت کە ئاگادارییەکە پڕە لە هەڵەی ڕێنووس و ڕێزمان و ئەو Continue Reading »\nComments Off on سانسۆر: بەرهەمی بیرێکی فاشیستانەیە … فەرهاد شاکەلی\nخەڵاتی درۆ، ڕۆژاوای دووڕوو … فەرهاد شاکەلی\nWritten on October 7, 2018, by Farhad Shakali\nدوو سەعات لەمەوپێش، چاوم لە ڕاگەیاندنی ڕاستەوخۆی کۆمیتەی نۆبێل بوو، کە خەڵاتی ئاشتیی ساڵی ٢٠١٨ دەدرێتە (دێنیز موکوێگێ)ی خەڵکی کۆنگۆ و خاتوو (نادیا موراد)ی ”ئەندامی کەمینەی یەزیدی لە باکووری عیراق”. Continue Reading »\nComments Off on خەڵاتی درۆ، ڕۆژاوای دووڕوو … فەرهاد شاکەلی\nدوو شیعر …. ستار ئەحمەد\nده بێره‌وه … سه‌ردار جاف


خەباتی هاوبەشی دژبە تیرۆریزم تا ڕزگارکرانی سووریا پێویستە - IUVMPRESS\nخەباتی هاوبەشی دژبە تیرۆریزم تا ڕزگارکرانی سووریا پێویستە\n“محەممەد جەواد زەریف” وەزیری دەرەوەی ئێران ئەمڕۆ (هەینی) لە کۆتایی کۆبوونەوەی سێ لایەنی لەگەڵ وەزیرانی دەرەوەی ڕووسیا و تورکیا لە ئاستانەی کازاخستان بە ئاماژە بەوەی کە دامەزرانی ئاگربڕ و دیاری کردنی ناوچەی کەم کێشە، هەنگاوێکی گەورەیە لە پێناو کوژاندنەوەی ئاگری شەڕی کاولکەر لە سووریا بوو، وتی: دانوستانی ئاستانە ئەو شانزییەی بە نسیب بووە کە تەنیا کۆبوونەوەی سەرکەوتووی نێودەوڵەتی لە بواری کەم کردنەوەی کێشە لە سووریادا بێ.\n“محەممەد جەواد زەریف” بە پێداگری لە سەر پێویستیی ساڕێژ بوونی ئێش و ئازاری خەڵکی سووریا وتیشی: هاسان کردنەوەی یارمەتی دران و دەسراگەیشتنی مرۆڤدۆستانە بە ناوچە قەیراناوییەکان بەشێک لە دانوستانی ئاستانە بووە و لە ماوەی دوو ڕۆژی رابردوودا کۆبوونەوەی هاوپێوەند بە گیراوان و ڕفێندراوان و رادەست کردنی تەرمەکان و ناس کرانی بێ سەر و شوێن بوان لە ئاستانە بەڕێوە چوو و ئەو ڕەوتە دەبێ بە سەرکەوتووییەوە بچێتە پێشەوە.\nسەرۆکی دەزگەی دیپلۆماسیی ئێران، دەسڕاگەیشتن بە هەموو ناوچە داگیرکاروەکان و ئەو ناوچانەی بەرەوڕووی قەیرانی مرۆیی بوونەتەوە بە گرینگ هێنایە ئەژمار و راشکاوانە ڕایگەیاند: لەم بوارەدا، دانوستانی ئاستانە درێژە دەدات بە هەوڵ و تێکۆشانی خۆی.\nوەزیرانی دەرەوەی ئێران، ڕووسیا و تورکیا ڕۆژی هەینی لە ئاستانەی پێتەختی کازاخستان لە کۆبوونەوەیەکی سێ لایەنەدا، سەبارەت بە دوایین ڕووداو و گۆڕانکارییەکانی ڕەوتی ئاستانە و باروودۆخی سووریا وتووێژیان کرد و لە کۆتاییدا بەیاننامەیەکی داگیری ٢٠ بڕگەیان دەرکرد.\nوەزیرانی دەرەوەی ئێران، ڕووسیا و تورکیا لەم بەیاننامەیەدا بە راگەیاندنی ئەوەی کە قەیرانی سووریا هیچ ڕێکاری سەربازی بۆ نییە، جەختیان کرد لە سەر پێویستیی بەردەوام بوونی هەوڵەکان بۆ بەهێزتر کردنی ئاگربڕ، پارێزرانی یەکپارچەیی خاکی سووریا و هەروەها پێکهاتنی لێژنەی یاسای بنەڕەتی.\nبە پێی ڕێککەوتنی وەزیرانی دەرەوەی ئێران، ڕووسیا و تورکیا بڕیار درا کۆبوونەوەی داهاتوویی سەرانی ئەم سێ وڵاتە، چوارەمی ئاپریلی ٢٠١٨ لە ئەستەموڵ بەڕیوە بچێ، هەر بەم بۆنەوە، “حەسەن ڕۆحانی” ، “ڤیلادمیر پوتین” و “ڕەجەب تەیب ئەردوغان” سەرۆک کۆمارانی ئێران، ڕووسیا و تورکیا لە ئەستۆموڵ کۆ دەبنەوە.\nچاوپێکەوتنی نوێنەری تایبەتی سەرۆکی فەرەنسا لە کاروباری سوریا لەگەڵ جابری ئەنساری\nفەیسەل میقداد: سوریا هەموو نیشتمانی خۆی لە بوونی تیرۆریزم پاک دەکاتەوە\nبەیاننامەی کۆتایی کۆبوونەوەی”دیالۆگی ئاسایشی ناوچەیی” لەتاران\nدیپلۆماسی تەنیا ڕێگەچارەی پرسی ناڤۆکیی ئێرانە\nچاوپێکەوتنی سەرۆکانی ئیتلاعاتیی ئێران، ڕووسیا، چین و پاکستان لە ئیسلام ئاباد\nبەهرام قاسمی: چالاکیی مووشەکیی ئێران دژ بە هیچ وڵاتێک نییە\nئێران پێی داگرت لەسەر بەردەوام کرانی وتووێژی بنیاتنەر بۆ هاتنەدی ئاسایش لەناوچەکەدا\nفەیسەڵ میقداد: سەرجەم پیلانەکانی ئەمریکا لە سوریا شکستی هێناوە\nئێران پابەندبوونی بە ئاگربەستەکەی سوریا ڕاگەیاند


شه‌ڕڤانان سێیه‌م گه‌ره‌كی ره‌ققه‌یان كۆنترۆڵكرده‌وه\nهێزه‌كانی سوریای دیموكرات گه‌ڕه‌كی رومانیه‌یان له شاری ره‌ققه به‌ته‌واوی له تاقمی تیرۆرستی داعش پاككرده‌وه.\nبه‌پێی ئاژانسی هاوار نیوز شه‌ڕڤانان ئه‌و گه‌ڕه‌كه‌یان له داعش پاكردوه‌ته‌وه كه له دوو رۆژی رابردودا هێرشیان كرده‌سه‌ر.\nئه‌مه سێیه‌مین گه‌ڕه‌كه كه شه‌ڕڤانان له سه‌ره‌تای ده‌ستپێكردنی قۆناغی چواره‌می ئۆپراسیۆنی توڕه‌یی فوراته‌وه بۆ ئازادكردنه‌وه‌ی ره‌ققه له‌تیرۆریستانیان پاككردۆته‌وه، ئه‌مه‌ش دوای كۆنتڕۆڵكردنی گه‌ڕه‌كه‌كانی مه‌شله‌بی له خۆرهه‌ڵات و سه‌باهییه له خۆرئاوای شاره‌كه دێت .\nئاژانسی هاوار نیوز، ئاماژه‌ی بۆ ئه‌وه‌شكردوه كه گه‌وره تیرۆرستێكی داعش به‌ناوی (ئه‌بو خه‌تاب تونسی) له ئۆپراسیۆنی كۆنترۆڵكردنه‌وه‌ی ئه‌و شاره له‌گه‌ڵ 11 تیرۆرستی دیكه كوژراوه‌و كه‌لاكی حه‌وتیان كه‌وتووه‌ته ده‌ست شه‌ڕڤانان.\nهه‌ر له‌و چوارچێوه‌یه‌دا تیمه ئه‌ندازیاره‌كانی سوریای دیموكرات، بۆمبێكیان پوچه‌ڵكرده‌وه كه بۆ ته‌قاندنه‌وه‌ی مزگه‌وتی گوندێكی نزیك شاری ته‌بقه چێندرابو.\nبه‌پێی هه‌واڵێكی ئاژانسی هاوار، پلاندارێژه‌رانی بۆمبی نێو مزگه‌وته‌كه، كه له‌دوو تیرۆریست پێكهاتبوون له‌لایه‌ن شه‌ڕڤانانه‌وه ده‌ستگیركراون، و به‌پێی لێكۆڵینه‌وه‌كانیش، به‌نیازبونه له‌كاتی نوێژدا مزگه‌وته‌كه به‌هاوڵاتیاندا بته‌قێننه‌وه، ئه‌وه‌ش له رێگای كیلۆ و نیوێك مادده‌ی تی ئین تی-یه‌وه.\nله‌لایه‌كی دیكه‌وه، هێزه‌كانی سوریای دیموكرات په‌لامارێكی داعشیان له‌خۆرئاوای شاری ته‌بقه به‌رپه‌رچدایه‌وه‌و ژماره‌یه‌ك تیرۆریستشیان كوشت.\nبه‌پێی هه‌واڵێكی ماڵپه‌ڕی خه‌به‌ر بیست و چوار، شه‌ڕه‌كه ماوه‌ی 3 سه‌عاتی خایاندوه، و چه‌كی قورسیشی تێدا به‌كارهاتووه.\n 3325 جار بینراوه\n6/11/2017 6:52:17 PM


کراوەیە ( ۔51۔ )\n19 / Daniel\nبرادەران ئایا کامیان ڕاستە\n21 / Daniel\nبرادەران بۆ "window" "پەنجەرە" بەکاربهێنین ئاخود "شاشە"\nدەستتان خۆش بێت زۆر سوپاس کاک ئامانج و کاک جوتیار .\nئەگەر هەڵە نەبم ئەوبەڕێزانەی کە بەردەوام هێڵی ئینتەرنێتیان لەبەردەست نییە ئەتوانن بە شێوەی (offline) وەرگێڕان بکەن [url=http://www.mediafire.com/?0h0ly4pzx49q8cg]ئەمانە دابگرن[/url] چەند دانەیەکە هەریەکەیان بۆ سیستەمێکە (64,32) پاشان وەک لە وێنەکەدا دیارە بچنە ئەو بەشەی کە ئەتانەوێت وەریبگێڕن پاشان [url=https://translations.launchpad.net/ubuntu/quantal/+source/app-install-data-ubuntu/+pots/app-install-data/ckb/+export]Download translation[/url] بکەن و پاشان بە فایلێکی (PO) داونلۆدی بکەن و لە پڕۆگرامەکە (open)ی بکەن پاشان دەست بە وەرگێڕان بکەن , وە کە تەواوتان کرد[url=https://translations.launchpad.net/ubuntu/quantal/+source/app-install-data-ubuntu/+pots/app-install-data/ckb/+upload]Upload translation[/url] بکەن پاشان فایلەکە هەڵبژێرن و ئیتر خۆی ئەپلۆد دەبێت.\n32 / Daniel\nكاك هيوا منیش هەر ئەو پرسیارەی جەنابتم هەبوو ؟\nئایا ناتوانین نەرمەکاڵا (پڕۆگرام) بەکاربهێنین؟\n33 / Daniel\nبرادەران ئەمانە وەرگێڕێ تایبەت بە تەکنەلۆژیای زانیارییە :\nئەمەش مەسئەلەی (application)ـە کەیە:\n39 / Daniel\nبرادەران ئائەمە چۆن چاک بکەین ؟\nچۆن (copyright)ـە کە ڕووەکەی بە عەکسەوە بێت ؟ وەک خۆی دایبنێمەوە یان ....هەیە بە عەکسەوە ؟\n40 / Daniel\nبرادەران هەڵە نەبم ئەمە نابێت بنووسین خاڵەکان کۆی خاڵ\nلەبەر ئەوەی ئەمە بۆ ئەوەیە کە لە کۆتایی یاریەکەدا دەڵێت ئەوەندەت هەیە ئاوا دەردەچێت!\nئایا ئەمە ڕاستە ؟


وەزیری تەندروستی لەسەر گیانلەدەستدانی منداڵە تازە لەدایكبووەكەی بالیسان دێتەدەنگ\n09/04/2020 ژمارەی بینراو 912\nوەزیری تەندروستی حكومەتی هەرێم، بڕیاری پێكهێنانی لیژنەیەكی لێكۆڵینەوە لەسەر چۆنیەتی گیانلەدەستدانی منداڵە تازە لەدایكبووەكەی بالیسان دەدات، كە لە نەخۆشخانەی منداڵبوونی هەولێر دوای لەدایكبوونی گیانی لەدەستدا، راشیدەگەیەنێت: هەر كەسێك كەمتەرخەم بووبێت، رێكاری یاسایی بەرامبەری دەگیرێتەبەر.\nد. سامان بەرزنجی، رایگەیاند: لیژنەیەكی لێكۆڵینەوە بە بەشداری نوێنەری وەزارەتی ناوخۆو داواكاری گشتی پێكدەهێنین بۆ زانینی هۆكاری راستەقینەی گیانلەدەستدانی منداڵێكی تازە لەدایكبوو لە نەخۆشخانەی منداڵبوونی فێركاریی هەولێر.\nوتیشی: ئەگەر دەركەوت كەمتەرخەمی هەبووە، رێكاری یاسایی دەگیرێتەبەر، چونكە تەندرسویت هاوڵاتی لای ئێمە لە پلەی یەكەمدایەو كاری لەو جۆرە قبوڵ ناكەین.\nسەبارەت بە پڕكردنەوەی بەڵێننامە بە باوی كورپە مردووەكە، وەزیری تەندروستی ئاماژەی بەوەكرد كە لێكدانەوەی هەڵە بۆ بەڵێننامەكە كراوە، روونیشیكردەوە، باوكی كۆرپەكە رازی نەبووە تەرمی منداڵەكەی رەوانەی پزیشكی دادی بكرێت بۆئەوەی توێكاری بۆ بكرێت، هەربۆیە ئەو بەڵێننامەیەی پێ پڕكراوەتەوە، ئەیوش لەپێناو بەرژەوەندی گشتی و بۆ ئەوەی وەك بەڵگەیەك لای نەخۆشخانەكە بمێنێتەوە كە خۆیان نەیانویستووە توێكاری بۆ تەرمی منداڵەكەیان بكرێت.\nوەزیری تەندروستی باشی لەوەشكرد كە لەگەڵ بەڕێوەبەری گشتی تەندروستی هەولێر بەدواداچوونی سەرەتاییان كردووەو جەختی لەوەشكردەوە كە كەمتەرخەمی لە هیچ كەسێك قبوڵ ناكەن و هەر كەسێك ئەگەر دەركەوت كەمتەرخەم بووە لەو كەیسە، رێكاری یاساییان بەرامبەر دەگرنەبەر.


ماملێ و ئاڵای کوردستان.\nئەز بۆ خۆم ، بە درێژایی تەمەن و سەراسۆییم لەتەک ڕۆشنبیریی کوردیدا، تا ھەنووکە ڕاز و گلەیی و ڕەخنەیەکی دیاریکراوم لە سەر ماملێ بەرچاو نەکەوتووە. ئەم ھونەرمەندە ھێندە بە عەشق و دڵسۆزی و بێگەردییەوە، مامەڵەی لەتەک ھونەرەکەیدا کردووە، نەیھێشتووە دەلایەک بکەوێتە کارەکانییەوە. ئەمەندە بە ڕەوشتەوە کاری لەسەر ھونەرەکەی کردووە، بواری بە ھیچ ناحەزێک نەداوە، بیداتە بەر نەشتەر، مەگەر کوێرانە!!\nلەم ڕۆژانەدا کاک "وریا ماملێ" ی کوڕی ماملێ، کە ھاوکات سەرپەرشتی دەزگای ماملێ دەکات و لە فەیسبووکدا چالاکە، بە بۆنەی ( ڕۆژی ئاڵای کوردستان) ەوە ١٧.١٢.٢٠٢١ کورتە باسێک و چاوپێکەوتنێکی ڤیدیۆیی لەتەک "جەعفەری ماملێ"ی مامی و برای ماملێ دا بڵاو کردەوە... لەوێدا چیرۆکێکی سەرنج ڕاکێش دەگێڕنەوە:\n" ماملێ وەک گەنجێکی ٢٠ ساڵی پاش روخانی کۆماری کوردستان، ئاڵایەکی کوردستانی دەکەوێتە دەست ، بۆ ئەوەی ئەو ئاڵایە لە دەست دەسەڵاتی خوێناوی و چەپەڵی ئێرانی بیپارێزێ، لە ماڵی خۆیان لە شوێنێ دەیشارێتەوە. سیخوڕ و نامەردێکی کوردایەتی ئاگای لەم کارەی ماملێ دەبێ و دەچێ لای دامودەزگاکانی دەوڵەوت سیخوڕی بەسەرەوە دەکات و ھەواڵ لەسەر ماملێ دەدا و بەم بۆنەوە ماملێ دەگیرێت و تووشی ئازار و ئەشکەنجەیەکی زۆر دەبێتەوە..\nدایکی ماملێ بەھەر بەرتیل دان و ناڕەحەتی کێشان و چەرمەسەرییەکی بێت، پاش چەندین ڕۆژێ ڕۆڵەکەی لە چنگ دەزگای ئاسایشی دەوڵەت دەردێنێ و ئازدی دەکات.\nسەرباری گشت مەترسی و ھەڕەشەکان ئاڵاکەش ھەر لە ماڵی خۆیاندا ، دەپارێزی..\nھیچ گومانێ ھەڵناگرێ.. ئەم بەسەرھاتە و ئەم ھەڵویستە نەتەوەییە و ئەم باوەڕ و ئازایەتییە، جارێکی تر دەبێتە تاجی سەروەری سەر مێژووی ناو و خەباتی مامۆستا ماملێ.\nکەواتە بێ ھیچ سڵکردنەوە و دڵەڕاوکێیەک دەتوانین بنووسین : مامۆستا ماملێ.. ئارام بنوو، ئاواتت ھەر دێتە دی، سێبەری ئاڵای شەکاوە لە مەیدانی چوارچرادا ، بگاتە سەر گۆڕ و کۆتەڵە پیرۆزەکەت... دۆست دڵخۆش بکات و دوژمن و ناحەز دیق بەرن... گیانی کاکە " نەجات" ی لە سێدارە دراویش مەدالیای سەربەخۆیی نەخشتر دەکا ..گڵکۆت چراخان و گوڵڕێژی نێرگز و ریحان و بەیبوون بێت...\nمامۆستا ماملێ.. یادت ھەمیشە بەخێر.


سیاسه‌تمه‌دارێكی ڕووسیا ده‌ستدرێژیی سێكسی ده‌كاته سه‌ر ڕۆژنامه‌نووسێك\nڕۆزنامه‌نووسێكی كه‌ناڵی بی بی سی به‌ریتانی، له‌لایه‌ن سیاسه‌تمه‌دارێكی ڕووسیا ده‌ستدرێژیی سێكسیی كرایه سه‌ر، ئه‌مه‌یش كاردانه‌وه‌ی زۆری به‌دوای خۆی دا هێنا، بی بی سی داوای ڕوونكردنه‌وه ده‌كات و سیاسه‌تمه‌داره‌كه‌یش وه‌ڵامیان ناداته‌وه و پوتینیش ئه‌مه به پیلان دژی وڵاته‌كه‌ی ده‌زانێت.\nفه‌ریده روستامۆڤا رۆژنامه‌نووسی كه‌ناڵی بی بی سی به‌ریتانی كه له ڕووسیاوه كار بۆ تۆڕی هه‌واڵی "بی بی سی" ده‌كات، به سێیه‌م رۆژنامه‌نووس داده‌نرێت كه ده‌ستدرێژیی كرابێته سه‌ر له‌لایه‌ن ئه‌م سیاسه‌تمه‌دار و په‌رله‌مانتار لیۆنێد سلۆتسكی.\nئه‌و په‌رله‌مانتاره ئه‌م هه‌واڵانه‌ی به درۆ خسته‌وه و هه‌ڕه‌شه‌ی كرد كه سكاڵای یاسایی له‌سه‌ر رۆژنامه‌نووسه‌كه تۆمار ده‌كات و كه‌یسه‌كه ده‌باته دادگا، به‌ڵام رۆژنامه‌نووسه كچه‌كه به‌ڵگه و ده‌نگی تۆماركراوی ڕووداوه‌كه‌ی هه‌یه و به‌ڕێوه‌به‌رایه‌تی بی بی سی ڕێگه‌یان نه‌داوه بڵاوی بكاته‌وه.\nله 24ی ئادار/مارسی ساڵی 2017، فه‌ریده روستامۆڤا سه‌ردانی سیاسه‌تمه‌دار و سه‌رۆكی لیژنه‌ی كاروباری ده‌ره‌وه‌ی په‌رله‌مانی رووسیا لیۆنێد سلۆتسكی، له ئۆفیسه‌كه‌ی خۆی له په‌رله‌مان كرد، بۆ لێدوان وه‌رگرتن له‌باره‌ی سه‌ردانه‌كه‌ی كاندیدی سه‌رۆكایه‌تی فڕه‌نسا مارین لوپێن بۆ ڕووسیا.\nبه‌گوێره‌ی ده‌نگه تۆماركراوه‌كه، له‌كاتی گفتۆگۆكردنه‌كه‌دا سلۆتسكی بابه‌ته‌كه‌ی گۆڕیوه و چه‌ند قسه‌یه‌كی نه‌شیاوی كردووه و خۆی لێ نزیك كرووه‌ته‌وه، سه‌ره‌ڕای هه‌بوونی به‌ڵگه سلۆتسكی ئه‌م تۆمه‌ته ڕه‌ت ده‌كاته‌وه.\nكه‌ناڵی بی بی سی له‌سه‌ر ئه‌و بابه‌ته داوای ڕوونكردنه‌وه له سلۆتسكی ده‌كات، به‌ڵام سه‌رۆكی لیژنه‌ی كاروباری ده‌ره‌وه‌ی په‌رله‌مانی ڕووسیا وه‌ڵام و ڕوونكردنه‌وه‌ی به كه‌ناڵه‌كه نه‌داوه.\nشایانی باسه ئه‌مه به سێیه‌م حاڵه‌تی ده‌ستدرێژیی سێكسی له‌لایه‌ن لیۆنێد سلۆتسكی داده‌نرێت، دوای ئه‌وه‌ی دوو رۆژنامه‌نووسی تر، كاترینا كۆتریكادزێ جێگری سه‌رۆكی سه‌رنووسه‌ری كه‌ناڵی RTV و ده‌ریا زۆك به‌رهه‌مهێنه‌ری كه‌ناڵی RAIN هه‌مان حاڵه‌تیان به‌سه‌ر هاتووه له دوو هه‌فته‌ی پێشوودا.\nله‌دوای لێدوانه‌كه‌ی سه‌رۆكی رووسیا ڤلادیمێر پوتین له‌باره‌ی ڕووداوه‌كه، گوتی كه ئه‌مه پیلانگێڕییه دژی رووسیا، هه‌ر له‌و كاته‌دا سلۆتسكی ددانی به تاوانه‌كه‌ی خۆیدا نا.


زه‌كه‌ریا وه‌ك یاریزان و سه‌رباز دوو ساڵ بۆ یانه‌یه‌كى پله یه‌ك یارى ده‌كات · Kurdsport\nدەستپێک/هەواڵ/زه‌كه‌ریا وه‌ك یاریزان و سه‌رباز دوو ساڵ بۆ یانه‌یه‌كى پله یه‌ك یارى ده‌كات\nزه‌كه‌ریا مورادى هێرشبه‌رى لاوى كورد له‌یانه شین پۆشه‌كه‌ى پایته‌خت جیابووه و وه‌ك سه‌رباز و یاریزانیش بۆ دوو ساڵ په‌یوه‌ندى به‌یانه‌یه‌كى خولى پله یه‌كى تۆپى پێى یانه‌كانى ئێرانه‌وه كرد.\nبه‌هۆى كێشه‌ى ته‌واونه‌كردنى خوێندن و ئه‌نجامدانه‌دانى خزمه‌تى سه‌ربازییه‌وه، یانه‌ى ئیستقلال-ى تاران ده‌سته‌به‌ردارى زه‌كه‌ریا مورادى یاریزانى لاوى كورد بوو، یاریزانى ناوبراویش بۆ ته‌واوكردنى خزمه‌تى سه‌ربازى و یاریكردن چووه ریزى یانه‌ى مه‌لوان به‌نده‌ر ئینزلى كه یانه‌ى ناوبراو له‌خولى پله یه‌كى یانه‌كانى ئێران (لیگ ئازادگان) ركابه‌ریی ده‌كات.\nیانه‌ى ئیستقلال رۆژى 17-11-2020 بڵاوى كرده‌وه كه‌یانه‌كه‌یان ناتوانێت به‌دواى كێشه‌ى ئه‌م یاریزانه‌وه بكه‌وێت و زه‌كه‌ریا مورادى هه‌ر دوێنى سه‌ردانى یانه‌ى ئیستقلالى تارانى كرد و پاش جیابوونه‌وه و وه‌رگرتنى مافى ده‌ستبه‌رداربوونى، ماڵئاوایی له‌یاریزانان و كاستى راهێنه‌رى و ئه‌ندامانى یانه‌كه كرد.\nئه‌مڕۆ 18-11-2020 بۆ ته‌واوكردنى خزمه‌تى سه‌ربازى و یارى كردن، زه‌كه‌ریا مورادى ته‌مه‌ن 22 ساڵ به‌فه‌رمیی په‌یوه‌ندى به‌یانه‌ى مه‌لوان-ه‌وه كرد و بۆ ماوه‌ى دوو ساڵ تا ته‌واوكردنى خزمه‌ته‌كه‌ى له‌وێ ده‌مێنێته‌وه.\nشایه‌نى باسه مورادى هێرشبه‌رى لاوى كورد كه باڵاى 178 سانتیمه‌تره و رۆژى 14-8-1988 له‌شارى دیوانده‌ره-ى رۆژهه‌ڵاتى كوردستان له‌دایكبووه، به‌قاچى چه‌پ یارى ده‌كات و ده‌ستپێكى یارى كردنى وه‌رزى 2015-2016 له‌تیمى تازه‌پێگه‌یشتووانى یانه‌ى فه‌جر تاران بووه و دواى ئه‌وه ساڵى 2016 له‌تیمى تازه‌پێگه‌یشتووانى یانه‌ى ته‌هران مۆبه‌دێل و وه‌رزى 2017-2018 له‌تیمى لاوانى یانه‌ى ئه‌بومه‌سلیم تاران و وه‌رزى 2018-2019 له‌تیمى لاوانى یانه‌ى ئیستقلال یارى كردووه و بۆ وه‌رزى 2019-2020 بۆ تیمى یه‌كه‌مى یانه‌ى ئیستقلال سه‌رخراوه و له‌چه‌ند یارییه‌كى پڕۆ لیگى یانه‌كانى ئێران و چامپیۆنس لیگى ئاسیا به‌شدارى كردووه.


وانه‌یه‌ک له ڕاپه‌ڕینی کرێکارانی تونس – Denegkan\nوانه‌یه‌ک له ڕاپه‌ڕینی کرێکارانی تونس\nbyعه‌زیز ڕه‌ئووف\tJanuary 22, 2011\tگشتی\nڕاپه‌ڕینی جه‌ماوه‌ری کرێکاران و هه‌ژارانی تونس توانی له‌ماوه‌یه‌کی کورتی چه‌ند هه‌فته‌ییدا، ڕژێمی دیکتاتۆری بن عه‌لی له 14ی ژه‌نیوه‌ریدا له‌به‌ریه‌ک هه‌ڵوه‌شێنێ. خوێنی محه‌مه‌د بوعه‌زیزی ده‌ستفرۆش زیاتر کڵپه‌ی به ئاگری ڕاپه‌ڕینی خه‌ڵکی به‌شخواری تونسدا، بوعه‌زیزی ده‌رچووی زانکۆ و بێکار، فرۆشتنی سه‌وزه و میوه‌ی سه‌ر عه‌ره‌بانه‌کشیان پێ ڕه‌وانه‌بینی، پاش لێدان و سوکایه‌تی پێکردنی له‌لایه‌ن پۆلیسه‌وه و بێ هیوابوونی له‌کاربه‌ده‌ستانی ده‌وڵه‌تی بۆرژوازی بن عه‌لی بڕیاریدا خۆی بسوتێنێ. له‌ڕاستیدا جه‌ماوه‌ری شۆڕشگێڕ و چه‌وساوه‌ی تونس توانیان به‌یه‌کگرتوییان ده‌سه‌ڵاتی سه‌رکوتگه‌ری بن عه‌لی دیکتاتۆر بڕوخێنن. جه‌ماوه‌ری ئازادیخواز و یه‌کسانیخوازی تونس سه‌رکه‌وتنێکی گه‌وره‌یان به‌ده‌ستهێنا و کرێکاران و خه‌ڵکی سکولار و ئازادیخواز سه‌رقافڵه‌ی مانگرتن و خۆپیشاندان و ڕاپه‌ڕین بوون.\nکرێکارانی ئه‌و ووڵاته جارێکی تر نیشانی جیهانیاندا که ته‌نیا ئه‌وانن ده‌توانن کۆمه‌ڵگا بگۆڕن و هه‌ر خه‌باتی چینایه‌تی جه‌ماوه‌ریه ده‌توانێ ملی زۆرداران و بۆرژوازی مفته‌خۆر بشکێنێ و ته‌نیا کرێکاران ئۆپۆزسیونی ڕاسته‌قینه‌ن، هه‌نگاوه‌کانی ئه‌وان ده‌توانێ ئه‌م سیسته‌مه له‌ڕیشه‌وه ده‌ربێنێ. خه‌بات و تێکۆشانی یه‌کپارچه‌یی جه‌ماوه‌ری به‌جیاوازی بیروڕاشه‌وه توانی له‌ژێر ئاڵایه‌کدا که‌ڕوخانی ڕژێم و نه‌مانی برسێتی و دابیکردنی کار و که‌لوپه‌ل و شمه‌کی پێویستی ژیان و به‌ده‌ستهێنانی ئازادی و نه‌هێشتنی زۆرداری بوو. ئێستاش ڕاپه‌ڕین و خۆپیشاندان به‌رده‌وامه، جه‌ماوه‌ری زۆرلێکراو به ده‌سه‌ڵاتی سه‌رانی هه‌مان ده‌وڵه‌تی بۆرژوازی بن عه‌لی و حیزبه‌که‌ی ڕازی نابن و داخوازی ده‌سه‌ڵاتێکی هه‌ڵبژێراوی ئازاد و ڕاسته‌قینه‌ن له‌لایه‌ن جه‌ماوه‌ری به‌شخوراوه‌وه، نه‌ک هه‌مان دام و ده‌سته‌ی پێشوو به به‌رگێکی تر و پێدانی به‌ڵێنی درۆینه‌وه هه‌مان ده‌سه‌ڵاتی بۆرژوازی دز و تاڵانچی کاروباری بۆ پاراستنی به‌رژه‌وه‌ندیه‌کانیان ووڵات به‌ڕێوه‌به‌رن.\nکێشه‌ی نێوان چینی چه‌وساوه‌ی تونس و بۆرژوازی ئه‌و ووڵاته مێژوویه‌کی کۆنی هه‌یه و هه‌میشه بێبه‌شانی تونس له دژی هه‌ژاریکردن و برسیکردن و نه‌بوونی و به‌تاڵانبردنی ماڵ و سامانی گشتی تێکۆشان و له‌به‌رانبه‌ریشدا ده‌سه‌ڵاتی بۆرژوازی سه‌رکوتگه‌ر که‌سانی چه‌پ و ڕادیکاڵ و ناڕازی ئه‌و ووڵاته‌ی له زیندانه‌کانیدا توندکردووه. هیچ کاتێک بواری نه‌داوه بزووتنه‌وه و گروپ و پارته سیاسی و چه‌پ و کۆمۆنیسته‌کان سه‌رهه‌ڵبده‌ن و به‌ئازادی هه‌ڵسوڕانی سیاسی خۆیان بکه‌ن.\nیه‌کێتی سه‌ندیکا کرێکاریه‌کان له‌ڕیزی پێشه‌وه ڕۆڵی گرنگ و پێشه‌وای ڕاپه‌ڕینی ئاگایانه و هوشیارانه‌ی بینی، هه‌ر ئه‌مه‌ش وایکرد که‌له لابردنی دیکتاتۆردا سه‌رکه‌وتوبن. ئه‌م سه‌رکه‌وتنه‌ی ئێستای جه‌ماوه‌ری تونس ئاکامی خۆڕاگری خه‌بات و مێژوویه‌کی پڕ فیداکاری و قوربانیدانی ژنان و پیاوانی یه‌کسانیخواز و ئازادیخوا و پێشکه‌وتنخوازه، به‌ڵام هێشتا سه‌رکه‌وتنی یه‌کجاری و به‌دیهێنانی یه‌کسانی و دادپه‌روه‌ری له‌گره‌وه‌ی گرتنه ده‌ستی ده‌سه‌ڵاته له‌لایه‌ن جه‌ماوه‌ری چه‌وساوه‌وه، هێشتا مافیاکانی بۆرژوازی هێز و ده‌سه‌ڵاتیان به‌ده‌سته‌وه‌یه و دام وده‌زگاکانی ووڵات له‌لایه‌ن بۆرژوازیه‌وه ده‌ستی به‌سه‌رداگیراوه و هێشتا برسێتی و هه‌ژاری وه‌ک خۆیه‌تی و دامه‌زراوه‌ی دادگه‌ری و مافه کۆمه‌ڵایه‌تیه‌کان به‌ده‌ست سه‌رۆکی ئه‌ڵقه له گوێی ڕژێمی پێشوه‌وه‌یه.\nگۆڕانی ڕاسته‌قینه نه‌هێشتنی پاشماوه‌کانی ڕژێمی پێشوو و هه‌ڵوه‌شانه‌وه‌ی پارتی ده‌ستووری ده‌سه‌ڵاتدار و فه‌راهه‌مکردنی ئازادی سیاسی و ڕێکخراوه‌یی و ئازادی ڕاده‌ربڕین و دامه‌زراندنی حکومه‌تێکی هه‌ڵبژێراوی ئازادانه‌یه له‌لایه‌ن خه‌ڵکه‌وه که بتوانێت ژیانێکی ئارام و ئاسوده و یه‌کسان و خۆشگوزه‌ران بۆ جه‌ماوه‌ر دابین بکات به‌یه‌کسانی. ده‌بێت ئه‌و جه‌ماوه‌ره‌ی ڕاپه‌ڕین و زوڵم و زۆری بن علی و حکومه‌ته‌که‌یان ڕه‌تکرده‌وه ئه‌وان جڵه‌وی حوکم بگرن به‌ده‌سته‌وه نه‌ک ئه‌و دیکۆره‌ی ئێستا که هه‌مان داروده‌سته‌که‌ی بن عه‌لی حیزبه‌که‌یه‌تی.\nبزووتنه‌وه‌ی جه‌ماوه‌ری و کۆمه‌ڵایه‌تی و چینایه‌تی کرێکاران و توێژه به‌شخوراوه‌کان له سه‌رجه‌م ڕێکخراو و سه‌ندیکا و ئۆرگانه‌کانیانه‌وه توانیان وه‌ک ئۆپۆزسیۆنێکی یه‌کگرتوو په‌ره به‌خه‌بات و تێکۆشانی جه‌ماوه‌ری خۆیان بده‌ن و یه‌کڕیزی و یه‌کگرتوویان بزووتنه‌وه‌یه‌کی کۆمه‌ڵایه‌تی پته‌وی هێنایه کایه‌وه، کرێکاران و مامۆستایان و قوتابیان و مافپه‌روه‌ران و ڕێکخراوه مه‌ده‌نی و گروپ و که‌سایه‌تیه سیاسی و ئازادیخواز و پێشکه‌وتنخوازه کۆمه‌ڵایه‌تیه‌کان له‌به‌ره‌یه‌کی جه‌ماوه‌ری به‌هێز و سکولاردا دوور له ئاسۆی ئایینی پێکه‌وه تاڕوخانی بن عه‌لی ده‌ستیان له‌ناو ده‌ستی یه‌کتردابوو.\nیه‌کگرتوویی جه‌ماوه‌ر زه‌مینه‌ی شۆڕشگێڕی ده‌سته‌به‌رکرد و په‌لوپۆی گیانی خه‌باتگێڕی به‌هێز و بنچینه‌ی هاوبه‌شی هه‌ڵسوڕانی جه‌ماوه‌ری فراوانترکرد، بزووتنه‌وه‌که له‌بازنه‌ی ته‌سکی حیزبی و ناوچه‌یی و ده‌سته‌یی قۆرخکراو چووه‌ده‌ر، که ئه‌وه‌ش هۆکاری سه‌ره‌کی گۆڕانی هاوکێشه‌ی هێز بوو به‌لای جه‌ماوه‌ری مافخوراودا. جه‌ماوه‌ر به وریایه‌وه له‌به‌ر ڕۆشنایی ڕێنمایی پێشڕه‌وانی هوشیاری خۆیاندا جوڵانه‌وه‌یه‌کی سه‌رتاسه‌ری و ئازایانه‌یان ئه‌نجامدا و توانیان له ماوه‌یه‌کی پێوانه‌یی زۆر کورتدا پشتی بۆرژوازی به‌زه‌ویدا بده‌ن و ترسیان خسته دڵی چینی سه‌رمایه‌داری ناوخۆیی و ده‌رکیه‌وه. وانه‌یه‌ک له‌م ڕووداوانه که ده‌بێ که‌ڵکی لێوه‌ربگیرێ هێزی زۆرینه‌ی جه‌ماوه‌ره که کرێکاران و توێژی هه‌ژارانی کۆمه‌ڵگایه چۆن چۆکیان به‌بۆرژوازیدا، به‌ڵام هێشتا له‌سه‌ره‌تای ڕێگه‌دان چونکه ئه‌حزابی بۆرژوازی به‌دوای به‌رژه‌وه‌ندیه‌کانی خۆیانه‌وه‌ن، به‌ڵام کرێکاران و خه‌ڵکی به‌شخوراو و ئازادیخواز ووریابن و به‌رهه‌می ڕه‌نج و خه‌باتیان نه‌چێته گیرفانی بۆرژوازیه‌وه.\nئه‌م ئه‌زموونه له شۆڕشگێڕی ووڵاتانی تری دیکتاتۆر و بۆرژوازی عه‌ره‌بی و جیهانی خستۆته مه‌ترسیه‌وه و حکومه‌ته‌کانیان هه‌رله ئێستاوه خه‌ریکی پلان دانانن تا ڕێگه له‌ڕاپه‌ڕین و ناڕه‌زایه‌تی کرێکاران و جه‌ماوه‌ری بێبه‌ش بگرن، که نه‌بوونی و نه‌داری و هه‌ژاری و بێکاری ته‌نگی پێهه‌ڵچنیون. ئه‌مڕۆ سه‌رمایه‌داری له هه‌موو کون و قوژبنێکی ئه‌م جیهانه‌دا به قه‌یرانێکی ئابووری سه‌ختدا تێده‌په‌ڕێ و بارودۆخێکی له‌باره بۆ شۆڕش و ڕاپه‌ڕینی کرێکاری هاتۆته کایه‌وه. هه‌ڵوێستی بۆرژوازی جیهانی هه‌موو کات دووفاقه‌یه، حکومه‌تی فه‌ره‌نسا ده‌یوست پێش ڕۆشتنی بن عه‌لی یارمه‌تی سه‌ربازی و ئه‌منی بدات دژی خه‌ڵکی ڕاپه‌ڕیو، به‌ڵام که بن عه‌لی ڕۆشت ئنجا پشتگیری له‌سه‌رۆکی نوێ ده‌کا هه‌روه‌ک ئۆباما ووتی مافی خه‌ڵکی تونسه که حکومه‌تی خۆیان دابمه‌زرێنن، چونکه ده‌زانن ئیتر کار له کار ترازاو بن عه‌لی نه‌ما و خه‌ریکی ده‌سته‌مۆکردنی بۆرژوازی تازه‌و فرۆشتنی مافی ئازادیین به‌نرخی ڕۆژ، یان ئه‌وه‌تا هێشتا داروده‌سته و سه‌ربازی و هه‌واڵگری سه‌ربه‌خۆی داشیان هه‌رسواره.\nبڵێسه‌ی ئه‌م ڕاپه‌ڕین و شۆڕشه کاریگه‌ری و مه‌ترسی بۆسه‌ر ده‌سه‌ڵاتدارانی بۆرژوازی ووڵاتانی عه‌ره‌بی و جیهانی په‌یداگرتووه، بۆیه هه‌ر له‌ئێستاوه خه‌ریکن له‌باری ببه‌ن و به‌لاڕێیدابه‌رن، چونکه زۆرینه‌ی ووڵاتانی ئه‌م ناوچانه دیکتاتۆری و مافیایی سه‌رمایه‌داری سه‌رکوتگه‌ره، له‌لایه‌کی تریشه‌وه هه‌ژاری و بێکاری و داماوی و شه‌ڕ و نه‌بوونی هیچ جۆره ئازادیه‌ک ته‌نگی به‌خه‌ڵک هه‌ڵچینیوه و له‌هه‌ر کات و ساتێکدا بگونجێ ئه‌وا ڕاپه‌رین هه‌ڵئه‌گیرسێت،.به‌ڵام نه‌هامه‌تیه‌که بوونی ئیسلامی سیاسی له‌م ناوچه‌یه‌دا هه‌ر له مێژووی دروستبونیه‌وه ڕۆڵی کۆنه‌په‌رستانه‌ی گێڕاوه بۆ له‌باربردن و ڕێگریکردن له هه‌ستان و ڕاپه‌ڕینی جه‌ماوه‌ری و کرێکاری و هزری خه‌ڵکی ساده‌ی به ئایدۆلۆژیای ڕه‌ش ئاخنیوه و به‌ڵێنی زیندووبونه‌وه له دنیایه‌کی تر کاری له چالاکی مرۆڤه‌کانی ئه‌م ناوچه‌یه کردووه تا له ڕاپه‌ڕین و شۆڕشدا ئه‌رکی مێژوویی خۆیان به‌ئاسانی نه‌گێڕن.\nڕاپه‌ڕین و شۆڕشی جه‌ماوه‌ری کرێکاران و زه‌حمه‌تکێشانی تونس سه‌لماندی که بۆرژوازی له‌به‌ر هه‌ڵمه‌تی ئازایانه‌ی کرێکاراندا خۆی ناگرێ و یه‌کگرتوویی ئیراده‌ی جه‌ماوه‌ری به‌شخوراو و مافخوراو ده‌توانێ گه‌وره‌ترین ڕژێمی دیکتاتۆر و سه‌رکوتگه‌ری بۆرژوازی له‌ناوبه‌رێت و بیڕوخێنی، به‌ڵام هێشتا شۆڕش له‌سه‌ره‌تادایه و پێویسته کرێکاران خۆیان له دامه‌زراوه‌کانی شوراو ڕێخراوه جه‌ماوه‌ریه‌کاندا ڕێکبخه‌ن و هه‌وڵی ته‌واوی خۆیان وه‌گه‌ڕبخه‌ن ده‌سه‌ڵات له‌ده‌ستی بۆرژوازی ده‌ربهێنن، قۆناغی یه‌که‌می شۆڕش که ڕووخانی دیکتاتۆره به‌ئه‌نجام گه‌یشتووه، به‌ڵام هێشتا داخوازیه سیاسی و ئابووریه‌کان جێبه‌جێنه‌کراوه، بۆیه ده‌بێ سه‌ندیکاو ڕێخراوه کرێکاریه‌کان تاسه‌رکه‌وتنی کۆتایی و گرتنه ده‌ستی ده‌سه‌ڵات و به‌دیهێنانی ئامانجه‌کانیان له به‌دیهێنانی ئازادی و یه‌کسانی دادپه‌روه‌ریدا ڕانه‌وه‌ستن و تێبکۆشن هه‌نگاوی زیاتر بۆ دامه‌زراندنی حکومه‌تێکی ئازاد بۆ خۆیان بده‌ن.\nPrevious ڕاپه‌ڕینی تونس ڕووداوێکی گه‌وره‌ی جیهانی‌و\nNext زۆنێك نیه بۆ دیكتاتۆر …. عه‌زیز ڕه‌ئووف


یەكێتی بۆ پۆستی پارێزگاری کەرکوک دانوستان دەكات | ROJnews\nیەكێتی بۆ پۆستی پارێزگاری کەرکوک دانوستان دەكات\nپێنجشەممە, 11 أكت 2018 - 14:07\nیەكێتی نیشتمانی كوردستان، بۆ یەكلاكردنی پۆستی پارێزگاری كەركوك، لەگەڵ لایەنی توركمانیی و عەرەبیی دەستی بە دانوستان كردووە، بەرپرسێکی ئەو حزبەش دەڵێت: دانوستانەكان ئەرێنیی بووە.\nماوەی هەفتەیەكە، یەكێتی نیشتمانی كوردستان لە شاری كەركوك، بۆ یەكلاكردنەوە و هەڵبژاردنی پارێزگایەكی كورد بۆ كەركوك، دەستی بە دانوستان كردووە و لەگەڵ بەرەی توركمان و لایەنی عەرەبی، هەروەها، لە بەغداش هەوڵەکان دەستی پێکردووە و د.بەرهەم ساڵح، سەرۆک کۆماری عێراق بۆ ئەو مەبەستە لەگەڵ هەردوولا کۆبووەوەتەوە.\nلەبارەی ئەنجام و ناوەڕۆکی گفتوگۆکانی ناو ئەو کۆبوونەوانە، فەخرەدین محەمەد، لێپرسراوی ڕاگەیاندنی مەڵبەندی دووی یەكێتی لە كەركوك، بە رۆژنیوزی وت:" عەرەبی شیعە و سونە نایانەوێت پارێزگار بدرێت بە كورد، بۆیە دەبێت ئەم كێشەیە لەنێوان نەتەوەكانی كەركوك چارسەر بكرێت، بۆ ئەمەش یەكێتی لەگەڵ بەرەی توركمان و لایەن عەرەبی لە شارەكە كۆبووەتەوە".\nبە وتەی فەخرەدین محەمەد، لە دانوستانەكاندا دابەشکردنی پۆستی پارێزگای كەركوك و سەرۆكی ئەنجومەن تاوتوێ كراوە و وتی:"بەپێی ماف بێت ئەوا، پۆستی سەرۆكی ئەنجومەنی پارێزگا بۆ توركمان و پارێزگار بۆ كوردە".\nهەر لەوبارەیەوە، جەمال شكور، ئەندامی ئەنجومەنی نوێنەرانی عێراق، لە فراكسێۆنی یەكێتی، بە ڕۆژنیوزی وت:"ئەنجامی كۆبونەوەكان ئەرێنیی بووە و بەردەوامیش دەبن".\nجەمال شکور، ئاماژەی بۆ ئەوەش کرد، کە لە کۆبوونەوەکاندا باس لەوە کراوە، کە پۆستی جێگری پارێزگار بۆ عەرەب دانراوە، وتیشی:"لە کۆبوونەوەکاندا وتوومانە ئەگەر لایەنەکان دەنگ هەڵبژاردنی پارێزگایەكی كورد بدەن لە ئەنجومەن، ئەوا پۆستەكانی تریش بەپێی مافی نەتەوەكان دابەش دەكرێن".\nئەو پەرلەمانتارەی یەکێتی لە کۆتایی قسەکانیدا، وتی: ماوەی ساڵێكە كەركوك بێ پارێزگارە، چیتر لە بەرامبەر هەڵنەبژاردنی پارێزگایەكی كورد بۆ كەركوك بێ دەنگ نابین".\nجێگای ئاماژەیە، هەرچەندە یەکێتی شەش کورسیی پەرلەمانیی لە کەرکوک بە دەست هێناوە، بەڵام بەرپرسانی پارتی دیموکراتی کوردستان-عێراق باس لەوە دەکەن، کە مادام یەکێتی پۆستی سەرۆک کۆماری جارێکی دیکە وەرگرتەوە، پێویستە پارێزگاری کەرکوک پ.د.ک، بێت.\nهەروەها، مەلود چاوشئوغلو، وەزریری دەرەوەی تورکیا، کە ئێستا لە بەغدایە، لە بەرنامەیدایە لەگەڵ سەرۆک کۆمار و لایەنە تورکمانییەکان کۆببێتەوە و پێدەچێت، یەکێک لە تەوەرەکانی گفتوگۆکانیان قسەکردن بێت لەسەر پۆستە ئیدارییەکانی کەرکوک.


لە ڕوداوێکی هاتوچۆدا لە پارێزگای هەڵەبجە، تراکتۆرێک کە بارێک بەردی پێبووە وەرگەڕاوە و شۆفێرەکەی گیانی لە دەستداوە.\nلەسەر ڕوداوەکە بەڕێوبەرایەتی هاتوچۆی هەڵەبجە ئاشکرایکردووە، ” ئەمڕۆ 8ی ئازار، بە هۆی وەرگەڕانی تراکتۆرێك لە سەر ڕێگای سەرەکی هەڵەبجە – هەورامان نزیك بازگەی دەرەشیش بەداخەوە شۆفێری تراکتۆرەکە کە بە ڕەگەز عەرەبە گیانی لە دەستدا”.\nهاتوچۆی هەڵەبجە هۆکاری ڕوداوەکەی گەڕاندووەتەوە بۆ پابەند نەبون بووە بە ڕێنماییەکانی هاتوچۆوه کە بووەتەهۆی لادانی تراکتۆرەکە و وەرگەڕانی.\nڕاگەیاندنی وەزارەتی درایی حکومەتی هەرێم ئاشکرایدەکات، لە نووسراوێكدا بەڕێوبەرایەتی گشتی باجەكان و خانووبەرەی میری سەربە وەزارەتی دارایی و…\nلە سنونێ-ی شەنگال تەرمی كوڕ و كچێك دۆزرانەوە\nلە سنونێ-ی شەنگال تەرمی كوڕ و كچێك دۆزرانەوە، گوللـە بە جەستەیانەوەیە، بەوتەی سەرچاوەیەك، “خۆشەویستی یەكتر بوون”. پولیسی ناحیەی…\nلەسەر پرژەی ئاو دوو بنەماڵە لە هەولێر سێ كەس دەكوژن\nبنەڕەتی ئەو كێشەیەی ئێوارەی ئەمڕۆ دوو گەنجی لەسەر كوژرا دەگەڕێتەوە بۆ هاوینی ڕابردوو و سەرچاوەكەشی پرژەی ئاوە. ئەو…\nپەیامێك لە بافڵ جەلال تاڵەبانی-یەوە بۆ كریستیانەكانی هەرێم و عێراق\nبافڵ جەلال تاڵەبانی پەیامێك ئاراستەی كریستیانەكانی كوردستان و عێراق دەكات و دەڵێت، جەژنەکەتان ببێتە مایەی قووڵبوونەوەی گیانی تەبایی…


ئەگەر ئینسان بایەكی لێ بویەوە ئایا واجبە لەسەری تارات بگرێت؟: ماڵپەڕی وەڵامەکان\nبیروباوه‌ڕ329قورئانی پیرۆز118پێغەمبەری خودا46فەرموودە27پاك و خاوێنى246نوێژ358ڕۆژوو418زەکات و سەرفیترە61حەج و عومرە128ئه‌حكامه‌كانى جه‌نازه126ژنهێنان و خێزان274ئافرەتان152گەنجان و لاوان123سوێند و نەزر و کەفارەت24دوعا و پاڕانه‌وه87سيحر و جادوو39تاوانه‌كان82کار و بازرگانی82خواردن و خواردنەوە28وه‌ڵامى گومانه‌كان79ئادابەکان86مافەکان23تەزکیەى نەفس96زانست و بانگەواز87هەمەجۆر203پزیشکى77فیقهی ئاسانپرسیار و وەڵامی دەنگی22\nپاك و خاوێنىئادابەکانى چونە سەرئاوئەگەر ئینسان بایەكی لێ بویەوە ئایا واجبە لەسەری تارات بگرێت؟\nئەگەر ئینسان بایەكی لێ بویەوە ئایا واجبە لەسەری تارات بگرێت؟\nدەرچونی با لە ئیسنان دەست نوێژی پێ دەشكێت\nپرسایر كرا لە پێغەمبەری خوا ﷺ جاری وا هەیە ئینسان گومانی بۆ دروست دەبێت دەست نوێژەكەی شكا بێت یا نەشكابێت ئایا نوێژەكە ببڕێت یا نەیبڕێت فەرمووی [لا ینصرف حتی یسمع صوتا أو یجد ریحا] (1) واتە ئەو ئینسانە با نوێژەكە نەبڕێت بە بونی گومانێك كە ئایا دەستنوێژەكەی شكاوە یان نەشكاوە چونكە دەست نوێژی هەبوە كە چوەتە ناو نوێژەكەیەوە واتە یەقینە كەواتە ئەبێت یەقینی بۆ دروست بێت كە دەستنوێژەكەی شكاوە ئەویش بە چی دەبێت؟ [حتی یسمع صوتا] یا ئەبێ گوێی لە دەنگێ هەبێ [أو یجد ریحا] یان هەست بە بۆنێك بكات ئەگەر ئەوە بوو بیستی یان بۆنەكە بەو دوانە یەقینەكە دروست ئەبێت كە دەستنوێژەكەی شكاوە ئەگەر ئەوانە نەبوو بە گومان ئیش ناكات.\nبەڵام بایەكی لێ بێتەوە پێویست بەوە ناكات تارات بگرێت چونكە هیچ شتێك لەو نەهاتۆتە دەر تاوەكو ئەو شوێنە تەڕ بكات یان پیسی بكات هەتا پێویست بە شۆردن بكات ئەگەر بایی لێ بویەوە دەستنوێژەكە شكاوە،وبەسە بۆ ئیسنان بچێت دەست نوێژێك بشوات و پێویست بە تارات ناكات.\nلێرەدا ئەمەوێت ئاگاداری ئەوە بدەم لەسەر بابەتێك كە زۆربەی خەڵكی بێ ئاگان لێی\nئەویش ئەوەیە:كە هەندێ لە خەڵكی میز دەكات تارات دەگرێت یان پیسی دەكات و تارات دەگرێت پێش ئەوەی كاتی نوێژەكە بێ تاراتی گرتوەو بەس دەست نوێژی نەشتووە كە كاتی نوێژەكە هات بیەوێت دەست نوێژ بشوات هەندێ لە خەڵك وا ئەزانێ واجبە لەسەری بچێت تارات بگرێتەوە جارێكی تر ئەمەش سەواب نیە (واتە پێویست بە تارات گرتنەوە ناكات) چونكە ئینسان ئەگەر هاتوو تاراتی گرت دوای ئەوەی كەوا لێی هاتۆتە دەر ئیتر میز بێت یان پیسی ئیتر ئەو شوێنە پاك بوەتەوە مادام پاكە ئیتر پێویست ناكات جارێكی تر تارات بگرێـتەوە.\n[كتێبی: فتاوی أركان الإسلام:شێخ محمد بن صالح العثيمین ]\n(1)أخرجه البخاری كتاب الوضوء (137)،و مسلم كتاب الحیض(361)\nحوکمی دەست نوێژ گرتن لەو شوێنانەى کە سەرئاو و حەمام پێکەوەن ئادابەكانی چوونە سەرئاو کامانەن؟ حوکمی ميزکردن بە پێوە چیە؟ ئایا دروستە بە ئەنگوستیلە یاخود ملوانکە و گوارەیەکەوە بچیتە سەر ئاو کە ناوی ( الله )ی پێوە بێت؟ ئایا میز كردن بە پێوە جائیزە؟\nسەردان: ١,٥٦٣ بەش: ئادابەکانى چونە سەرئاو\nپرسیاری دواتردایكم ددانەكانی تاخمە لەكاتی دەست نوێژ دا مەڵاشووی تەر نابێت ئایا دەست نوێژەكەی دروستە ؟پرسیاری پێشترئایا دروستە لەگەڵ مەسحى سەر مەسحى گوێش بكرێ بەهەمان ئاوى سەر؟\nپێنج شەممە ٣ / رمضان / ١٤٤٢ ١٥ / نیسان / ٢٠٢١\nکۆی پرسیارەکان ٣,٢٨٥


عێراق له‌لێواری مایه‌پوچبووندایه | نیقاش\nعێراق له‌لێواری مایه‌پوچبووندایه\nنرخی جیهانی نه‌وت به‌رێژه‌ی له‌سه‌دا بیست‌و پێنج هاته خواره‌وه‌و له‌گه‌ڵیشیدا تێچوونی شه‌ڕی…\n20.11.2014 | به‌غدا\nبه‌رپرسانی حكومه‌تی عێراقی چه‌ند هه‌فته‌یه‌كه ده‌یانه‌وێت خه‌ڵك دڵنیا بكه‌نه‌وه له‌و قه‌یرانه ئابورییه‌ی رووبه‌رووی وڵات بووه‌ته‌وه، بێ ئه‌وه‌ی باس له‌جۆری داهاته‌كان بده‌ن، به‌ڵام ژماره‌كان ئاماژه‌یه‌كی تر ده‌رده‌خه‌ن‌و ده‌یسه‌لمێنن كه عێراق له‌به‌رده‌م قه‌یرانێكی گه‌وره‌ی ئابوریدایه.\nهۆكاری سه‌ره‌كی ئه‌م قه‌یرانه مایه‌پوچبوونی خه‌زێنه‌ی ده‌وڵه‌ته‌كه كه هیچ بڕه پاره‌یه‌كی یه‌ده‌گی تێدا نییه بۆ رووبه‌رووبوونه‌وه‌ی به‌رزی‌و نزمی نرخی نه‌وت، ئێستاش حكومه‌ت هه‌رچی هه‌یه له‌شه‌ڕی داعش خه‌رجی ده‌كات‌و به‌و هۆیه‌شه‌وه كه حكومه‌تی پێشوو خۆی دزییه‌وه له‌ده‌ركردنی یاسایی بوجه‌ی 2014 بۆیه عێراق كه‌وتووه‌ته بارێكه‌وه كه به‌غیلی پێنابرێت.\nبه‌هۆی هه‌ڵكشانی ئاستی به‌رهه‌مهێنانی نه‌وتی جیهانه‌وه، نرخی به‌رمیلێك نه‌وت دابه‌زیوه بۆ 80 دۆلار، له‌كاتێكدا سێ مانگ له‌مه‌وبه‌ر نرخه‌كه‌ی 116 دۆلار بوو، ئه‌مه‌ش نزمترین ئاسته كه له‌ماوه‌ی چوار ساڵی رابردوودا نه‌وت پێی گه‌یشتبێت.\nعێراق یه‌كێك ده‌بێت له‌و ده‌وڵه‌تانه‌ی ئێجگار دابه‌زینی نرخی نه‌وتی پێوه دیار ده‌بێت، له‌به‌ر ئه‌وه‌ی پێشوه‌خته هیچ پلانێكی بۆ حاڵه‌تێكی له‌م شێوه‌یه نه‌بووه‌و بودجه‌ی ساڵانه‌كه‌شی به‌شێوه‌یه‌كی هه‌ڵه مه‌زه‌نده كراوه.\nهه‌فته‌ی پێشوو عادل عه‌بدولمه‌هدی وه‌زیری نه‌وت رایگه‌یاند عێراق رۆژانه دوو ملیۆن‌و پێنج سه‌د هه‌زار به‌رمیل نه‌وت هه‌نارده ده‌كات‌و نرخی هه‌ر به‌رمیلێكیش به‌نزیكه‌یی 70 دۆلاره، به‌ڵام ئاماده نه‌بوو بڕی خه‌مڵێندراوی بودجه ئاماژه پێبكات، هه‌رچه‌نده ئه‌مه‌ش قورس نییه‌و به‌لێكدانه‌وه‌یه‌كی سه‌رپێی ده‌كاته 63 ملیار دۆلار بۆ ساڵێك، ئه‌م ژماره‌یه‌ش بۆ عێراق وه‌ك كاره‌سات ده‌بینرێت.\nكۆنترۆڵكردنی به‌شێكی زۆری خاكی عێراق له‌لایه‌ن داعشه‌وه وایكردووه ئاستی به‌رهه‌می نه‌وتی كه‌ركوك له 670 هه‌زار به‌رمیلی رۆژانه‌وه بێته خواره‌وه بۆ 25 هه‌زار به‌رمیل، چونكه نه‌وتی كه‌ركوك ده‌بێت له‌رێی موسڵه‌وه بچێته توركیا كه ئێستا به‌ده‌ست داعشه‌وه‌یه.\nماوه‌ی پێنج ساڵی ره‌به‌قه عێراق هه‌ر بڕه پاره‌یه‌كی ده‌ست ده‌كه‌وێت خه‌رجی ده‌كات‌و هیچی پاشه‌كه‌وت نه‌كردووه بۆ حاڵه‌تێكی نه‌خوازراو یان چاوه‌ڕواننه‌كراوی وه‌ك شه‌ڕی داعش.\nحاڵه‌تێكی تری سلبیش ئه‌وه‌یه كه حكومه‌تی پێشوو له‌بودجه‌دا نرخی نه‌وتی به‌كه‌متر له 15 دۆلار له‌نرخی ئاسایی خۆی ده‌ستنیشان كردووه، ئه‌مه‌ش به‌قسه‌ی ئه‌كره‌م هیتی پسپۆڕی ئابوری هه‌ڵه‌یه‌كی گه‌وره‌ی ئابورییه.\nهیتی به"نیقاش"ی وت "حكومه‌ته‌كانی دراوسێمان كاتێك بودجه داده‌ڕێژن، نرخی نه‌وت به‌كه‌متر له 40 دۆلار له‌نرخی ئاسایی خۆی ده‌ستنیشان ده‌كه‌ن بۆ ئه‌وه‌ی به‌رگه‌ی دابه‌زینی كتوپڕی نرخ بگرن، به‌ڵام حكومه‌تی پێشووی عێراق پێناچێت ئه‌گه‌رێكی له‌م شێوه‌یه‌ی له‌به‌رچاو گرتبێت".\nله‌به‌ر ئه‌وه‌ی هه‌موو ساڵێك ئاستی به‌رهه‌مهێنانی نه‌وت زیادیكردووه، بۆیه بودجه‌ی عێراقیش ساڵ به‌ساڵ به‌رزبووه‌ته‌وه، له‌مباره‌شدا به‌شی پاشه‌كه‌وت لێكنه‌دراوه‌ته‌وه‌و چی هاتووه خه‌رجكراوه.\nساڵی 2011 كۆی بودجه‌ی عێراق گه‌یشته 82 ملیار دۆلار، ساڵی دوای ئه‌وه به‌رزبووه‌وه بۆ 100 ملیار دۆلارو له‌ساڵی 2013 گه‌یشته 115 دۆلار، ئه‌مساڵیش وه‌زاره‌تی دارایی بڕی بودجه‌ی به 140 ملیار دۆلار خه‌مڵاندووه، به‌ڵام به‌مه‌زه‌نده‌كردنی نرخی به‌رمیلێك نه‌وت به 90 دۆلار.\nكێشه‌كه ئه‌وه‌یه كه حكومه‌تی پێشوو كارێكی كردووه سیسته‌می ئابوری هه‌موو ساڵێك چاوه‌ڕێی زیادبوونی پاره بكات‌و به‌هیچ شێوه‌یه‌ك ئه‌گه‌ری كه‌مبوونه‌وه لێكنه‌دراوه‌ته‌وه، هه‌ر ئه‌مه‌شه عێراقی رووبه‌رووی قه‌یرانی دارایی كردووه‌ته‌وه.\nهه‌فته‌ی پێشوو حكومه‌ت به‌شێوه‌یه‌كی دوورو درێژ گفتوگۆی له‌سه‌ر بودجه كرد، پاش چه‌ند كۆبوونه‌وه‌یه‌كی ئه‌نجومه‌نی وه‌زیران، حه‌یده‌ر عه‌بادی سه‌ره‌ك وه‌زیران رایگه‌یاند حكومه‌ت بڕیاریداوه سیاسه‌تی ده‌ستگرتنه‌وه په‌یڕه‌و بكات، به‌ڵام فه‌رمانبه‌رانی مه‌ده‌نی‌و سه‌ربازی دڵنیا كرده‌وه كه موچه‌ی ئه‌وان كه‌مناكات.\nزۆربه‌ی چاودێران ئۆباڵی ئه‌م قه‌یرانه‌ی ئێستا ده‌خه‌نه ئه‌ستۆی حكومه‌تی پێشوو به‌سه‌رۆكایه‌تی نوری مالیكی، چونكه نه‌یتوانیوه بودجه‌ی 2014 ئاماده بكات‌و له‌گه‌ڵ ئه‌وه‌شدا به‌بێ هیچ پاڵپشتییه‌كی یاسایی 65% ئه‌و بودجه‌یه خه‌رجكراوه‌و كه‌سیش نازانێت پاره‌كه بۆكوێ چووه.\nئه‌نوه‌ر سه‌عید پسپۆڕی ئابوری به"نیقاش"ی وت "حكومه‌تی پێشوو نزیكه‌ی 70 ملیار دۆلاری له‌پاره‌ی نه‌وت خه‌رج كردووه به‌بێ هیچ به‌ڵگه‌نامه‌یه، ئێستا ناتوانرێت وردبینی له‌سه‌ر بكرێت ئاخۆ ئه‌و پاره‌یه براوه یان نا".\nسه‌عید ده‌شڵێت "ئه‌م حكومه‌ته كاتێك ده‌توانێت رووبه‌رووی قه‌یرانی ئابوری ببێته‌وه كه به‌رپرسه گه‌نده‌ڵه‌كان له‌سه‌ر كار لاببات‌و له‌رێی بانكه‌كانه‌وه قه‌رز بدات‌و پاره‌ی كۆمپانیاكانی دڵنیایی بجوڵێنێت".\nئه‌وه روونه كه جه‌نگی به‌ره‌نگاربوونه‌وه‌ی داعش هۆكارێكی تری ئه‌م قه‌یرانه‌یه، چونكه حكومه‌ت ناچاربووه بڕێكی زۆری چه‌ك بكڕێت‌و پاره‌ی هه‌زاران شه‌ڕكه‌ری خۆبه‌خش بدات.\nهه‌رچه‌نده حكومه‌ت به‌فه‌رمی بڕی تێچووی شه‌ڕی داعشی رانه‌گه‌یاندووه، كه ره‌نگه به‌هۆی نه‌بوونی داتای پێویست‌و بوونی گه‌نده‌ڵی دارایی‌و ئیدارییه‌وه بێت، به‌ڵام ئه‌وه دیاره كه تێچوونه‌كه‌ی ئێجگار گه‌وره‌یه‌و كاتێك ساڵی رابردوو بودجه بۆ ئه‌مساڵ ئاماده‌كراوه، ئه‌گه‌ری شه‌ڕێكی قورسی له‌م چه‌شنه له‌به‌رچاو نه‌گیراوه.\nهۆشیار زێباری وه‌زیری دارایی عێراق له‌چاوپێكه‌وتنێكی ئاژانسی رۆیته‌رز رایگه‌یاند مالیكی چه‌ند ملیار دۆلارێكی له‌دروستكردنی هێزی چه‌كداری نانیزامیدا خه‌رجكردووه بۆ رووبه‌رووبوونه‌وه‌ی داعش، ئه‌م پاره‌یه‌ش بێ هیچ پلانێك خه‌رجكراوه، به‌ڵام زێباری هیچ ژماره‌یه‌كی ته‌واوی نه‌دا به‌ده‌سته‌وه.\nكاریگه‌رییه‌كانی ئه‌م قه‌یرانه ئابورییه سه‌رتاسه‌رییه په‌ڕیوه‌ته‌وه بۆ پارێزگاكانیش، ئه‌وه‌تا هه‌رسێ پارێزگای ئه‌نبارو كه‌ربه‌لاو واسیت مایه‌پوچبوونی خۆیان راگه‌یاند، ئه‌گه‌ر له‌چه‌ند هه‌فته‌ی داهاتووشدا بودجه‌ی 2015 په‌سه‌ند نه‌كرێت ئه‌وا پارێزگاكانی تریش مایه‌پوچبوونی خۆیان راده‌گه‌یه‌نن.\nبه‌رپرسانی حكومی‌و پسپۆڕانی ئابوری به‌روونی ئه‌وه راده‌گه‌یه‌نن كه ساڵی داهاتوو هیچ پرۆژه‌یه‌كی وه‌به‌رهێنانی گه‌وره ئه‌نجام نادرێت، له‌به‌ر ئه‌وه‌ی به‌شه بودجه‌ی وه‌به‌رهێنان كه‌م ده‌بێته‌وه نه‌ك موچه‌ی فه‌رمانبه‌ران، به‌ڵام ترسی گه‌وره له‌سه‌ر ئه‌وه‌یه به‌زه‌حمه‌ت پاره بۆ ئه‌و هێزه ئه‌منییانه ده‌ستبخرێت كه‌شه‌ڕی داعش ده‌كه‌ن، له‌كاتێكدا ئه‌و رێكخراوه به‌دوای هه‌ر خاڵێكی لاوازی حكومه‌تدا وێڵه.


هاوپەیمانی سێ قۆڵی ئێران، تورکیا و ڕوسیا و چەند سەرنجێک\nThursday, 04.05.2018, 21:56\nشەری نێوخۆی سوریا، تا دێت مەترسی دارتر دەبێت، چ لە بەرامبەر پێکهاتە جیاوازەکانی سوریا و چ سەبارەت بە ناوچەکە و جیهانیش.بەتایبەت لەو کاتەی هاوپەیمانییەکان گۆران کاریان بەسەردادێت و ناوچەکەش ئامادە دەکرێت بۆ شەڕێکی مەترسیدار و درێژخایەن، ئەمەش چەندە مەترسی لەسەر گەلان و کۆمەڵگای سوریا دروست دەکات، ئەوەندەش مەترسی لە سەر ناوچەکە و جیهانیش پێك دێنێت.\nتێوەگلان لە شەڕێکی درێژخایەن لە بەرژەوەندی گەلانی ناوچەکەدا نییە، بەلام خۆ دەربازکردنیش لێ ی لە دەست گەلانی ناوچەکەدا نییە، بەتایبەت لەو کاتەی کە دەسەڵاتدارانی ناوچەکە، بەشێکن لە یاری یەکی مەترسیداری بەرژەوەندییەکانی ئەمریکاو و ئەوروپا و ڕوسیا و زلهیزەکانی ناوچەکە لە ئێران و تورکیا و عەرەبستانی سعودی، هەموو ئەمانەش بەشێکن لەو یارییە مەترسیدارەی کە خاوەن کارگەکانی چەك، بۆ ساغ کردنەوەی جبەخانەکانیان ئەیکەن، لە بەرامبەر نەتەوە و ئاین و پێك هاتە جیاوازەکانی ناوچەکە بە شێوە گشتییەکە دەتوانین بڵێین کەوا ناوچەکە لە بەردەم ئاڵو گۆڕێکی گەورەی دیموگراڤی و جوگرافی خێرادایە کە بە پێی سەرکوتن و ژێرکەوتن لە شەڕدا دیاری ئەکرێت بۆ سەد ساڵی داهاتوو.\nهەر بۆیە لە سەرەتای دەستپێکی ئەم شەڕەدا هاوپەیمانییەکان شێوازێکی ئاڵۆزو سەرسوڕێنەریان هەبووە، بە شێوەیەك، لە ئێستادا هەرسێ ووڵاتی ڕوسیاو ئێران و تورکیا، لە سەر مێزێك کۆدەکاتەوە، ئەگەرچی هەر سی لایەنی هاوپەیمان لە ستراتیژدا دژ بە یەکن و هەر یەکەیان ئامانجێکی جیاوازیان هەیە و ئامانجی هەر یەکەیان دژ بە ئامانجی ئەوی تریانە و لە دواجاریش دا دوژمنی ڕاستەقینەن لە داهاتوودا، بەڵام بۆ ئامانجێکی کورت خایەن کە ئەویش خۆی لە دژایەتیکردنی ئەمریکا و ئەوروپا و ئیسرائیل و عەربستانی سعودی دا دەبینێتەوە سەبارەت بەو دەسەڵات و پێگەی هەر یەکێکیان لە ناوچەکەدا.\nروسیا لە هەوڵدایە تورکیا لە ناتۆ بەدەربنێت و بیکەتە داردەستی خۆی لە ناوچەکەدا، بەتایبەت کە تورکیا لە ڕووی جیوسیاسییەوە گرنگییەکی یەکجار زۆری هەیە بۆ ئەمریکاو ئەوروپا، لە بەرامبەر مەترسییەکانی ڕوسیاو چین و کوریای باکورو ئێران، کە دیارە، بە درێژایی مێژووی نوێ و لە دوای جەنگی جیهانی دووەمەوە تورکیا ئەو گرنگییەی خۆی لە دەست نەداوە، هەر ئەمەشە وای کردووە کەوا ئەوروپا و ئەمریکا لە بەرامبەر تورکیادا بێدەنگ بن، لەو کاتەی کە تورکیا هەموو یاسا نێودەوڵەتییەکان پێشێل دەکات ودژ بە ئامانجەکانی ئەوروپاو ئەمریکا ئەوەستێتەوە، بێگومان ئەمەش ناکرێت زۆر بخایەنێت، چونکە ستراتیژی ئەوروپا و ئەمریکا *ناتۆ * لەو ناوچەیە بەرەو مەترسی ئەڕوات، چونکە لە ئێستادا، تورکیا گەورەترین مەترسییە لە سەر ئەوروپا لە بەر کۆمەڵێك هۆکار لەوانە، مەترسی ئەو شەپۆ لە ئیسلامییە تووندڕەوییەی کە لە ئیستادا سیستمی سیاسی تورکی لە پشتییەوەیەتی، لە هەمان کاتدا بوونی سوپایەکی فکرئیسلامی لە نێو ناتۆدا مەترسییەکان زیاتر دەکات.چونکە ئەردۆگان ئەو سوپایەی لە نێوبرد کە دووەمین سوپای نێو ناتۆ بوو، لە ڕێگای لە ناوبردنی هەموو ئەوانەی کە نەیار بوون بە فکری زیندو کردنەوەی ئیمپراتۆری ئوسمانی بە سەرکردایەتی ئەردۆگان، کەواتە ئەردۆگان فکری بەر فراوانبوونی سنوری دەسەڵاتەکەی خۆی هەیە و هەوڵ ئەدات ئەو ئامانجە بە دیبێنێت، بۆ ئەم مەبەستەش، هەموو ڕێکخراوە تیرۆرستییەکان لە دژی ئەوروپاو ئەمریکا بەکاردێنێت، لە ئێستادا تورکیا شوێنێکی لە بارە بۆ داڵدەدانی هەموو ئیسلامییە توندڕەوەکان، ئامانج لەم داڵدەدانەش بەدەستهینانی جوگرافیایەکی فراوانترە، سەبارەت بە ئێران، بە هەمان شێوە دەخوازێت لە هیلالی شیعی دا کەوا لە خواری لوبنانەوە دەست پێدەکات و لە یەمەن کۆتایی دێت، ئیمپراتۆرییەکی بەهێزدروست بکات کە جیگەی ئیمپراتۆڕی سەفەوی بگرێتەوە و هەموو شیعە مەزهەبەکانی جیهان لە ژێرکۆنتڕۆلی خۆیدا بهێڵیتەوە، دەست بخاتە نێو ووڵاتانی وەك میسرو عەرەبستانی سعودی و میرنشینەکانی کەنداو، لە هەموو شێوازێکی بەرگری دایان بماڵێت و دەسەڵاتی خۆی لەو ووڵاتانەدا جێگیربکات، لە هەمان کاتدا پاکتاوی نەژادی سنە مەزهەبەکان بکات و ئیسلام لە شیعە بووندا بتوێنێتەوە، هەر بۆیە ئیران لە ڕووی کردارییەوە هەر چوار پایتەختی بەیروت و بەغداد و دیمەشق و سەنعای لە بەردەستدایە، بەبێ ئەوەی ئاڵای ئێرانی تێدا هەڵکردبێت، ئەمەش ئەوەمان پێ دەڵێت کە ئێران و تورکیا لە بنچینەدا دەژمنی یەکترین و هیچ کات ناتوانن هاوپەیمانێکی بە هێزبن.\nسەبارەت بە ڕوسیا، جیاوازتر لە ئێران و تورکیا، ئەو هاوپەیمانییە بەکاردێنێت، بەتایبەت لە ئێستادا ڕوسیا هەوڵ ئەدات لە ڕێگای تورکیا و ئێرانەوە شەڕی ئەمریکا و ئەوروپا بکات لە سوریا و ناوچەکەدا، هەر ئەمەشەوای کردووە کە تورکیای ئەندامی ناتۆ بکاتە هاوپەیمانی ستراتیژی خۆی لە سوریادا و گڵۆپی سەوزی بۆ داگیرسێنیت، لە داگیرکردنی عفرین و گۆڕینی دیمۆگرافیای ئەو ناوچەیە، بەتایبەت لە گواستنەوەی چەکدارە ئیسلامییەکانی سەر بە تورکیا بۆ عفرین و دەور و بەری، لە هەمان کاتدا تورکیا شوێنێکی باشە بۆ ساغکردنەوەی چەکە ڕووسییەکان، و دامەزراندنی کۆمپانیا زەبەلاحەکانی ڕووسیا تێیدا و کۆنتڕۆڵکردنی بازاری نێوخۆی تورکیا، بۆ تورکیا و ڕوسیاو ئێران، ئاساییە کەوا لە ئێستادا هاوپەیمانی یەکتری بن، بەتایبەت هەر سی ووڵات لە ڕووی دبلۆماسی و پەیوەندییە دبلۆماسییەکانەوە لە شکستی بەردەوام دان، بەڵام لێرەدا ئەبێت بپرسین، لەگەڵ ئەم هەموو ناکۆکیانەدا کە لە نێوان هەرسێ لایەندا بوونی هەیە، ئایە ڕوسیا سەرکەوتوو ئەبێت لە دەرپەڕاندی ئەمریکاو ئەوروپا، لە سوریا ؟ئایا تورکیا ئەتوانێت شەڕی ئەمریکاو هاوپەیمانەکانی بکات ؟ ئەمریکا و ئەوروپا تاکەی ئەتوانن چاو لە مەترسییەکانی ئەردوگان بنوێنن و هیچ نەکەن ؟\nئایا داگیرکردنی عفرین هەروا بە ئاسانی تێدەپەڕێت، یان، ئەکرێت سوریاو تورکیا ببن بە دوو هاوپەیمان ؟\nئەو پرسیارانە و سەدان پرسیاری تر، کە من پێم وایە لە داهاتوویەکی نزێك دا تورکیا و ئێران ڕووبەڕووی هەمان چارەنووس ئەبنەوە کە لە عیراق و سوریا درێژەیان هەیە و ئەو شەڕە ئەو دوو ووڵاتەش ئەگرێتەوە و هەر چوار ووڵات ڕووبەڕووی دابەش بوونی سیاسیانە ئەبنەوە، بەتایبەت لە ئێستادا هەردوو ووڵات مەترسی گەورەن لە سەر بەرژەوەندییەکانی ئەوروپا و ئەمریکا وئیسرائیل و عەرەبستانی سعودی، لە کۆتاییدا دەکرێت بپرسین، ئایە کورد چۆن ئەتوانێت مامەلە لەگەڵ ئەو هاوپەیمانییە سەربازی و سیاسیانەدا بکات لەو کاتەی نێوماڵی کورد پەرتەوازەیە؟


کوردیپێدیا - جەوهەر محێدین جهانگیر هەرکی\n👫 جەوهەر محێدین جهانگیر هەرکی | تاقم: ژیونامە | زڤانوو بابەتی: 🏳 کوردیی ناوەڕاست\nجەوهەر محێدین جهانگیر هەرکی\n1. 👁 جەوهەر محێدین هەرکی و سەددام حسێن\n2. 👁 وێنەی کۆمەڵێک سەرۆک جاشی کورد لەگەڵ سوڵتان هاشمی وەزیری بەرگری حیزبی بەعسدا\n✍ ئی بابەتە پەی دماینجاری لایەنوو: (هاوڕێ باخەوان)ەوە جە: Jan 18 2021 10:47AM خاستەر کریان\n👁 ئی بابەتە 7,185 جارێ وینیان\n📷 فایلوو وێنەی 1.0.1 16 KB Oct 26 2010 3:34PM هاوڕێ باخەوان


گـۆران لە هۆنراوەیەکی عەبدولوەهاب بەیاتی دا.. رەزا شوان – Giareng\nلە 4 ئیلول , 2018\nسۆرۆلۆژیا یا (وێنەی ئەدەبی) لقێکی گرنگە لە لقەکانی ئەدەبی بەراورد. کە لە هـزر و ئاراستەکانی کەسێک، گەلێک، یا نەتەوەیەکەوە بەرجەستە دەبێت. وێنەی کۆمەڵگایەک یا وڵاتێک یاگەلێک نمایش دەکات.. لێکۆڵینەوەکانی سۆرۆلـۆژی ئەوەمان بۆ دەدەخـات کە تـا چ رادەیـەک نەتەوەکـان یەکـتری قـبوڵ دەکەن، نەتـەوەیەک چـۆن لـە نەتەویـەکی تـری بێجگە لە خـۆی دەڕوانێت.. سۆرۆلـۆژیا لە جیاوازییەکانی نێوان “مـن” و “ئـەوی تـر” و “ئیرە” و”ئەوی” وە سەری هەڵداوە. وشەی “سۆرۆلـۆژیا” وشەیەکی تـازەیە، تا ئـەو رادەیـەی کە ئـەم وشـەیە لە فـەرهـەنگی زۆربـەی زمانەکـاندا تۆمـارنەکـراوە.\nبە کورتی سۆرۆلۆژیا بریتییە لە لێکۆڵینەوە لە “ئەوی تر” ی بێگانە لە دەقی ئەدەبیدا. قسەکردن لە “ئـەوی تـر” بریتییە لە قسەکردن لە هەموو ئەو شـتانەی کە لە دەرەوەی ناوەوەی خودی تاک ” مـن” یا خودی کۆ” ئێمە” دان.. ئەو نـووسەر و هـونەرمەندەی کە قسە دەربارەی “ئـەوی تـر” دەکـەن، باس لە کەسایەتییەکان، یا لە کۆمەڵـێک، یـا لە نەتەوەیەک دەکـەن کە لە چـوارچێوەی وڵاتەکـەیانـدا نین.\nلە ئەمڕۆدا بابەتی”من” و “ئەوی تر” لە نووسینە هزرییەکان و لە رەخنە ئەدەبییەکان و لە هەموو زانیارییە مرۆییەکاندا، بایەخێکی باڵای پێدراوە، وا دادەنرێت کە دەرخستنی “مـن” لە میانەی “ئـەوی تـر”ی ئامـادەی بەردەوامـدا نـەبێت دەرنـاکەوێت.\nسۆرۆلـۆژیا یا زانیـاری وێنەیی، رێخۆشکەرە بۆ خۆشترکردنی یەکترناسین و پەیوەندی مـرۆڤ لەگەڵ مـرۆڤدا، ئەم یەکتر ناسینەش، گەوهەری هاوبەشی مرۆڤایەتی دەدەخات، ئـەو کـاتەش روو لـە جیهانـی بـرایـەتی دەکـەین کـە “مـن” و “تـو” کـۆدەکـاتـەوە. گـەر خوازیاری بەدیهێنانی ئەو گەوهەرە بین، ئەوا تەنیـا لە رێی بە کـرداری تێکەڵبوونەوە دێتەدی. ئا لێرەوە گرنگی لێکۆڵینەوەی “ئـەدەبی بـەراورد” مان بۆ دەردەکـەوێت، کەبابەتیانە پەیـوەندییەکـان لەگەڵ ” ئـەوی تـر” یا ” ئـەوانی تـر” دا هەڵـدەسەنگێنێت.\nدۆخەکـانی خوێنـدنەوەی “مـن” و “ئـەوی تـر”\nچـەند دۆخـێک و چـەمـک و خوێنـدنـەوەی وێنـەی “ئـەوی تـر” هـەن گـرنگـترینـیان ئـەم دۆخانەن:\n١ـ شێواندنی نەرێنی: لەم دۆخـەدا هەستی خود “مـن” زاڵە بەسەر ئەوی تر. خود خۆی لە “ئەوی تر”بە زیاتر دەزانێت و بە سووکی و کەمتر لە ئەوی تر دەڕوانێت. زۆر جار ناحەزی و دوژمنایەتی دەبنە فیتـدەری ئەم دۆخـە.\n١ـ وێنەی گەلێک لە ئەدەبی خۆیدا:ئەم جۆرە لە چوارچێوەی ئـەدەب و هونەر و زمانی ئەو گەلە تێناپەڕێت..وەکو وێنەی فەرەنسا لە ئەدەبەکەیاندا، وێنەی ئافرەتی ئەڵمانی لە نووسینی نووسـەرێکی ئەڵمـانیدا، وێنەی پێشـمەرگە لای نووسەرانی کوردستانی.. ئـەم جـۆرە ئەدەبـەش کـە وێـنەی “مـن” لـە خـودی “مـن” دا پێکـدەهێنـێت.. بـە مەبـەسـتی هـۆشیارکردنەوەی گـەل کە وێنەی خۆی ببینێت.. خـەوش و کەموکـوڕی و هەڵەکـانیش دەستنیشان دەکات و هـەوڵی راستکـردنەوەیان دەدەن.\nلە وتاریکیشدا بە ناونیشانی “وێنە مایاکۆفسکی لە هـۆنراوەی عەبـدولوەهاب بەیاتی و شیرکۆ بێکەس.. کە لێکۆڵینەوەیەکی سۆرۆلـۆژییە لە ئـەدەبی بـەراوردا” لە نووسینی خەلـیل پەروینی و هـادی نـازری و کـاوە خـزری یە، کە لە ژمـارە دووی ساڵی دووەمی گۆڤـاری “روونـاکیە رەخنـەییەکـان”ی سەر بە زانکۆی ئـازادی ئیسلامیلە کـەرەج لە ئێران بڵاوکراوەتەوە. ئەم وتارە لێکۆڵینەوەی سۆرۆلـۆژییە لە بواری ئەدەبی بەراوردابۆ دوو هـۆنراوە، دەربـارەینـووسەری رووسی”مایاکـۆفسکی” یەکێکیان هـۆنـراوەی عەبـدولوەهـاب بەیاتییە، ئەوتریان هـۆنراوەیەکی شـێرکۆ بێکەسە. وتارەکە ئەوەمان بۆ دەسەلمێنێت کە ئەم دوو شاعیرە بە ناوبانگە وێنەی “ئـەوی تـر”ی رووسییان کێـشاوە کە بە لێـبووردن ناودەبـرێن. ئەم دوو وێنەیەش باشترین وێنەن دەربارەی “ئـەوی تر”\nعەبدولوەهاب بەیاتی عێراقی (١٩٢٦ـ ١٩٩٩) کە (رابەری هۆنراوەی ئازاد)ە، یەکێکە لە دامەزرێنەرانی قوتابخـانەی هـۆنراوەی نوێی عـەرەبی.کەڵـە شاعیرێکیبەناوبانـگی سەدەی بیستەمە. لە دیوانەکەیدا گەلێ لە هۆنراوەکانی تایبەتن بە وێنەی “ئەوی تر” لە ژمارەیەکی زۆری هۆنراوکانیدا وێنەی نووسەران و هونەرمەندانی تر نمایش دەکات. لە نێو ئەم هۆنراوانەشیدا، لە سێ هـۆنـراوەیدا، ستایش نووسەران و هونەرمەندانی کـورد دەکات. لەژێر ناوی” بۆ عەبـدوڵڵا گـۆران”ی شاعیر، بۆ”یەشار کەمال”ی رۆمـانووس، بۆ” یڵمـاز گـۆنای” ی سینەمکار. کە سێ کـوردی کوردستانی ناسـراو و بە ناوبانگـن.\n” البیاتي: ١٩٩٥”\nلە دیمەنی دووەمی ئەم هۆنراوەیەدا، بەیاتی لەم سـروشتە ئەفـسوونییە نایـابەوە، بۆ سروشتی وشەکانی عەبدوڵڵا گۆران دەچێت، وا باسی دەکات کە “وشەکانی خوێی نانی خۆشەویستیو گۆرانـین” سـروشت بە تەنیا بۆ ئەم ژیـانە بەس نییە، دەبێـت کەسێک هەبێت کە زمانی سروشت تێکەڵ بە زمـانی وشە بکات. ئەو وشـانەی کە لە سـروشتی جـوانیکوردستان دەچن کە پیتەکانی گوڵی باخچەکان دەپشووکـێنن، هـەروەکو چـون لە دۆڵە کوردییەکاندا گوڵان دەپشووکێن. وشەکان رەنگدانەوەی ئازار و خەمەکان و مردن و ونبوونن.. ئەم کوردستانە شکۆدارییە، پێویستی بە وشەگەلێکی وەکو ئاگـرە، وشەی ئاگـرینیش پێـویستی بـە شاعـیریـکە کـە لـە رەگـەزی ئاگـربێت، تـا بـەری ئەنجـامەکەی لەدایکبـوونی گـەل و مـرۆڤ بێت.\nلە دیمەنی یەکەمدا، بەیاتی بانگ لە گـوران دەکات و بە “بووکی هۆنراوە و سەرواکانی خەمەکان ناوی دەبات.. ئەوەمان بۆ دەردەکەوێت کە بەیاتی هۆگری هۆنراوەکانی گۆران بـووە، نازنـاوی “بـووکی هـۆنـراوە”ی لێـناوە. داواش لـە گـۆران دەکـات کـە شـەوگـار شـەقبکات و بەسەر کـێشە و بەرهەڵستەکاندا، بەسەر دەریاکان و رۆژگاردا بپەڕێتەوە و تا هەست بە هەڵهاتنی بەیان لەسەر چیاکـانی کوردستان بکات. لێرەدا بەیاتی ئامـاژە بە بە رابەری و بە رۆڵی گرنگی گۆران دەکات لە لەدایکبوونی هۆنـراوەی نوێـی کـوردی، مەبەستی بەیاتی لە هەڵهاتنی بەیان لەسەر چیاکانی کوردسـتان سەرهەڵدانی قۆناغـێکی نوێـی ئـەدەبـی کـوردییە لـە کوردستان. بەیـاتی گەشبینە بە داهـاتووی ئـەدەبی کـوردی، گـزنگی تـازەگـەری و قـۆنـاغێکی نوێـی ئـەدەبی کـوردی بەدیکـرد.. جـا چـۆن گەشـبین نەبێت، کە ئێمەی کـورد خـاوەنی گـۆرانی بـووکی شـیعر و سەروای خەمەکـانمان بین..ئێمەی کورد خـاوەنی شـیرکۆ بێکـەس و عەبـدوڵڵا پەشێو و لەتیف هەڵمەت و بەختیار عـەلی و… بین.\nکە بەیاتی دەڵێ:”لەوێـدا سـنگی بـۆ خـۆر و داڵەکان ـ رووتکـرد” ئـەوە دەگـەنێت کە بەیـاتی دان بەوەدا دەنێت، کە گۆران گەیشتە ئەم لوتکەیە و هەست بە هەڵهاتنی کازیوە دەکـات، مەبـەستیشی کـازیوەی ئـەدەبی نـوێی کـوردییە. گـۆران لەسەر لوتـکەی چـیادا وەستاوەو سنگی رووەو خۆر و داڵەکـان رووتکـردووە. وەستانی گـۆران لەسەر چیا وگەشبیـنی بە هەڵهـاتنی کـازیوە، تمـووحی گـۆران نیشانـدەدا، کـە مـژدەی لەدایکـبوونی\nزیادەرۆییش ناکەین، گەر بڵێین عەبدولوەهاب بەیاتی، ئەو بەهرە و خەسڵەت جوانانەی کە لە گۆراندا هەبوون کاریتێکردوون و لە هـۆنراوکانیدا رەنگـیان داوەتەوە.گـۆران لە ساڵی (١٩٦٢) دا کۆچی دوایی کرد، ئەو هۆنراوەی بەیاتیش ” بۆ عەبدوڵڵا گـۆران” لە دوای سی و سێ ساڵ لە دوای مـردنیدا بەسەریدا هەڵیـداوە.\nبێگومان لە هۆنراوکـانی عەبـدوڵڵاگـۆرانیشدا، وێـنەی ” ئـەوی تـر” زۆرن.\nلە دەرفەتێکی تردا، ئەو دوو هۆنراوەیەی تری عەبـدولوەهاب بەیـاتی، کە دەربـارەی رۆماننوسی کـوردمان “یەشار کەمال” نووسیوێتی، لەژێر نـاوی” بـۆ یەشـار کەمـال” ئـەو هـۆنراوەیەش کە بەسەر هونەرمەندی سینەماکاری کوردمان” یڵمـاز گۆنـای” داهەڵـیداوە، لە نووسینێکی ترمـدا، دەیانخـەمە بەرچـاوی خوێنـەرانی خـۆشەویـست.


دەروازەکێ دی یێ هەرێمێ ل گەل ئیرانێ هاتە داخستن | Evro News\nسه‌ره‌كى Email دەروازەکێ دی یێ هەرێمێ ل گەل ئیرانێ هاتە داخستن\nدەروازەکێ دی یێ هەرێمێ ل گەل ئیرانێ هاتە داخستن\nژ ئەگەرێ بەلاڤبوونا ڤایرۆسێ کۆرۆنایێ ل ئیرانێ، ب بڕیارا حوکمەتا هەرێما کوردستانێ، هاتنوچوونا گەشتیاری ب ڕێیا دەروازێ نێڤدەولەتی یێ حاجی ئۆمەران هاتە داخستن.\nڕاگەهاندنا کۆمەلگەها دەراوازێ نێڤدەولەتی یێ حاجی ئۆمەران ڕاگەهاند، پشتی بڕیارا وەزارەتا ناڤخۆیا حکومەتا هەرێما کوردستانێ، ژ دەمژمێر ١٢ شەڤا دەربازبوویی ڤە هاتنوچوونا گەشتیاران ل عێراقێ بۆ ئیرانێ و بەرۆڤاژی هاتیە راگرتن.\nد ڕاگەهاندنێ دا هاتیە، مە بڕیار دایە ب ڕاگرتنا پێدانا ڤیزەیا هاتنە ژوورا هەلگرێن پاسپۆرتا ولاتێ ئیرانێ ب ڕێیا دەروازێن سنوری و ڕاگرتنا گەشتێن وەلاتیێن هەرێما کوردستانێ و عێراقێ بۆ ولاتێ ئیرانێ هەتا دەمەکێ نەدیار، هەروەسا ئەو وەلاتیێن هەرێما کوردستان و عێراقێ کو ل ولاتێ ئیرانێ ڤەدگەڕن دهێنە جۆداکرن و پشکنیێن هوور بۆ وان دهێتە کرن، ب مەرەما پشتڕاستبوون ژ توشنەبوونا وان ب ڤایرۆسێ کۆرۆنایێ.\nدەربارەی ڤەلڤینێن بازرگانی دیارکریە، پشتی شێورێ دگەل وەزارەتا ناڤخۆ و وەزارەتا دارایی و ئابووری دێ ئاگەهداریێ دەربارەی وێ چەندێ ژی بەلاڤ کەین.\nهەروەسا گۆتیە، داخوازێ ژ وەلاتیێن هەرێما کوردستانێ دکەین ب مەرەما گەشتکرنێ بۆ ئیرانێ سەرەدانا دەروازێ نەکەن و وەلاتیێن ئیرانێ ژی ب مەرەما گەشتکرن بۆ هەرێما کوردستانێ سەرەدانا دەروازێ حاجی ئۆمەران نەکەن.